pink.rs | SREĆAN PRAZNIK, PRIZNAJTE KOSOVO! Bajden čestitao Vučiću Dan državnosti: Poželeo Srbiji 'UZAJAMNO PRIZNANJE' sa lažnom državom Kosovo\nIzvor: Tanjug, Foto: Tanjug/Rade Prelić/Tanjug AP/Carolyn Kaster ||\n- U ime američkog naroda, upućujem iskrene čestitke Vama i Vašim sugrađanima povodom Dana državnosti Srbije 15. februara - navodi se u čestitki.\n- I dalje ostajemo nepokolebljivi u podršci cilju Srbije u pogledu evropskih integracija i pružamo vam podsticaj da i dalje preduzimate teške korake ka postizanju tog cilja, uključujući uvođenje neophodnih reformi - naveo je predsednik SAD.\nOn je posebno istakao podršku SAD postizanju "sveobuhvatnog sporazuma o normalizaciji s (tzv.) Kosovom, koji je fokusiran na međusobno priznanje".\n- Snaga naših odnosa temelji se na dubokoj istoriji veza između naših naroda koji su ratovali kao saveznici u oba svetska rata i mi izuzetno cenimo veliki doprinos koji su Srbi dali američkom društvu u mnogim oblastima. Takođe cenimo našu blisku saradnju u borbi protiv pandemije kovid-19, dok se zajedno suočavamo sa ovim globalnim izazovom bez presedana - naveo je Bajden.\n- Radujem se saradnji sa Vama na produbljivanju prijateljskih veza između naših zemalja i jačanju odnosa između Srbije i Sjedinjenih Država. Vama i narodu Srbije želim da radosno proslavite svoj praznik - zaključio je predsednik SAD.\nPETKOVIĆ: Ni sam Haradinaj više ne veruje u svoje pretnje!\nVučić izrazio saučešće povodom pada indonežanskog aviona: Sa velikom tugom sam primio vest


Novak Đoković i Australijan open: Đoković stiže u Beograd, na Rolan Garos će moći samo vakcinisani, tvrdi AFP - Naslovi.net\nNovak Đoković i Australijan open: Đoković stiže u Beograd, na Rolan Garos će moći samo vakcinisani, tvrdi AFP\nU Melburnu počeo Australijan open bez branioca titule, Španac Rafael Nadal lako do drugog kola.\nNajbolji teniser sveta Novak Đoković, koji je izgubio je slučaj pred Saveznim sudom Australije i deportovan je iz te zemlje, doputovao je u ponedeljak u Beograd.\nĐoković je stigao oko podneva na aerodrom Nikola Tesla, gde su prisutne brojne novinarske ekipe i nekoliko desetina navijača.\nMalo pre toga novinska agencija AFP objavila je, pozivajući se na izvore iz francuske vlade, da će na sledećem grend slem turniru, Rolan Garosu, moći da igraju sao vakcinisani teniseri.\nSrpski teniser će narednih nekoliko dana ostati u Beogradu, rekla je za agenciju Tanjug Dijana Đoković, Novakova majka.\n„Sramota je šta su uradili Novaku u Australiji", rekao je jedan od navijača za BBC.\n„Ja sam vakcinisan sa dve doze, ali niko ne bi smeo da bude primoravan da uradi tako nešto. Osuđen je i kažnjen zbog njegove slobode izbora", dodao je on.\nPrema australijskim zakonima, Đoković u naredne tri godine neće moći da dobije vizu za ulazak u tu zemlju, ali premijer Skot Morison tvrdi da bi ta kazna mogla da bude skraćena pod „odgovorajućim okolnostima".\n„Kazna se odnosi na trogodišnji period, ali postoji šansa da se vrati pod određenim okolnostima i takav zahtev bi se razmatrao kada za to dođe vreme", rekao je Morison za australijski radio 2GB.\nPrema australijskim zakonima, ukidanje trogodišnji zabrane dobijanja vize moguće je ukoliko „postoje ubedljivi razlozi ili oni koji izazivaju saosećanje."\nTakav razvoj događaja omogućio bi Đokoviću da sledeće godine nastupi na Australijan openu.\nĐokovićevi navijači na beogradskom aerodromu\nPredsednik Srbije Aleksandar Vučić u izjavi za BBC naveo da „lov na veštice protiv Đokovića niko ne razume".\n„Ovde nije u pitanju bio samo sport i igranje na prvom grend slemu u sezoni na kojem Novak dominira već deceniju, već i politike i svih interesa koji su u ovom slučaju prevladali", navodi se u saopštenju porodice Đoković.\nNa Rolan Garos samo vakcinisani, tvrdi agencija AFP\nNakon deportacije Đokovića iz Australije, francuska vlada je pojasnila da se neophodna propusnica o vakcinaciji ne odnosi samo na sportiste koji igraju u toj zemlji već i na strane sportiste koji dolaze na takmičenja.\nOvakav stav je drugačiji od onog koji je prošle nedelje iznela ministarka sporta Roksana Marasino koja je nagovestila da će zdravstveni „mehur" koji je važio za vreme turnira Rolan Garos omogućiti nevakcinisanim igračima poput Đokovića da dođu u tu zemlju.\nObaveza vakcinacije može značiti da više neće biti zdravstvenih „balona" oko međunarodnih takmičenja, ali to još nije u potpunosti rešeno, piše AFP.\nPredsednik Teniskog saveza Francuske Žil Moreton rekao je juče da oni „rade sa državnim organima koji će blagovremeno precizirati pravila prijema nevakcinisanih stranih sportista na Rolan Garos".\nVlasti pogrešno tumače tenisera kao neku vrstu „talismana" za antivakcinalnu zajednicu.\nĐokovićev advokat tokom izlaganja naširoko je citirao BBC tekst objavljen prošle nedelje pod naslovom 'šta je Đoković zapravo rekao o vakcinama'.\nMeđutim, on smatra da je Aleks Houk, australijski ministar za imigracije - koji je doneo odluku o ukidanju vize Đokoviću - Novakove citate u tom tekstu izvukao iz konteksta.\nĐokovićeva viza je prvi put ukinuta 6. januara po sletanju u Melburn, kada su iz granične kontrole rekli da „nije dostavio neophodne dokaze" za medicinsko izuzeće od vakcine - koje je potrebno da bi mogao da uđe u zemlju.\nKako je naveo, to moglo da izazove „građanske nemire", zbog toga što je Đoković „uticajna osoba".\nĐokovićev pravni tim je odgovorio žalbom na „nepravilno i nelogično" rezonovanje ministra Hoka, koje je, prema rečima advokata Nika Vuda, zasnovano na pretnji od „pobuđivanja antivakcinalnog raspoloženja".\nVučić za BBC: „To je bilo mučenje"\nAleksandar Vučić, predsednik Srbije, situaciju sa Novakom Đokovićem u Australiji nazvao je mučenjem - ne samo intelektualnim, već i fizičkim.\n„Ako je bilo do principa, trebalo je da kažu nevakcinisani igrači ne mogu da uđu - ali nisu to rekli, rekli su medicinsko izuzeće, on je došao sa dokumentima za izuzeće, a onda su ga deset dana tako tretirali", naveo je Vučić.\n„Zašto im je trebalo tako dugo, zašto su ga tako tretirali, zašto ste stvorili ovu vrstu pozorišta? To je nešto što ljudi ovde nisu mogli da razumeju", kaže.\n„Ne verujem da iko u Australiji može da se hvali ovim ponašanjem, možda je nekom donelo političke poene, ali to je kratkog trajanja".\n„Nemam sumnje da bi drugačiji tretman imao da ne dolazi iz Srbije - mrzim sve teorije zavere, prezirem antivakserske teorije, ali da je sada bio u pitanju neko iz neke druge zemlje, bio bi potpuno drugačiji pristup i odnos", ističe.\n„Naravno da su ljudi ovde frustrirani, da je 90 odsto na Novakovoj strani, i na kraju mislim da Novak nije ponižen - poniženi su oni ljudi koji su pokrenuli ovaj lov na veštice, a Novak može ponosno da se vrati u zemlju,"\n„Oni su dobrodošli, nećemo ih trenirati onako kako su oni tretirali svetskoj broja jedan", kaže Vučić.\n„Zašto su ljudi ovde toliko emotivni - zato što vide da je ovo nepravedno rešenje... Cela tema je podignuta jer je neko rekao 'nisi Nadal, Federer, nisi sa zapada, tebi ovo možemo da uradimo'.\n„U redu, razumeli smo poruku, ali to ne znači da će nam se Novak manje sviđati, naprotiv", zaključio je Vučić.\nKonačna odluka suda - kao i čitav slučaj u prethodnih desetak dana - izazvala je veliku pažnju širom sveta.\nKako navodi, sud je odluku o deportaciji Đokovića doneo zbog „zdravlja, bezbednosti i reda", kao i zato što je to bilo „u javnom interesu".\n„Kao što sam rekao u petak, Australijanci su podneli mnogo žrtava tokom ove pandemije i s pravom očekuju da će rezultat tih žrtvovanja biti zaštićen", naveo je Morison.\nKako kaže, sada je vreme da se nastavi sa Australijan openom i da „uživanju u tenisu".\n„Australijska imigraciona politika nas je održala sigurnima tokom pandemije i pomogla da imamo jednu od najmanjih stopa smrtnosti od korone na svetu, ali i jednu od najviših stopa vakcinacije", naveo je.\n„Tretiramo ga (Novaka) kao oružje za masovno uništenje, a on je ovde bukvalno da bi igrao tenis", izjavio je Kirjos ranije.\n„To je ludo, žao mi je Novaka... Kako smo se poneli prema ovome, stvarno je sramno.\n„Sramota me je. Ovo je s... Ne možete biti ponosni što ste Australijanci dok ovo traje. Jednostavno niste, ja nisam".\nBritanski teniser Endi Mari izjavio je u Melburnu za BBC da Novaka poznaje od 12. godine i da Đokovića „poštuje".\n„Ne sviđa mi se da je u ovakvoj situaciji i ne sviđa mi se da je bio u pritvoru, situacija nije bila dobra ni za koga", naveo je Mari.\n„Nadam se da to neće biti slučaj na drugim događajima - ne bih to želeo Novaku, ne bih to želeo tenisu i nadam se da je to sada učinjeno.\nĐokovića je podržao i jedan od najpoznatijih tenisera dvometraša - Amerikanac Džon Izner.\n„Nole je uvek bio i uvek će biti klasa. On je za mene apsolutna legenda i čovek koji je doneo dosta toga dobrog milionima ljudi širom sveta. Zato ovo što mu se događa nije u redu", naveo je Izner.\nOn je postupke australijskih vlasti nazvao „očigledno iracionalnim".\nĐokoviću je viza prvi put ukinuta ubrzo posle njegovog dolaska u Melburn 5. januara, pošto su zvaničnici australijskih graničnih snaga rekli da „nije pružio odgovarajuće dokaze" da bi dobio izuzeće od vakcine.\nPremijerka Srbije Ana Brnabić je za BBC rekla da bi to značilo „jasno kršenje mera" u Srbiji.\n„Ako je uhvaćen u prekršaju mera samoizolacije, mogao je biti samo vraćen u samoizolaciju. Kazna za prekršenu samoizolaciju je mogla da bude samo u vanrednom stanju", kazao je Gojković.\nNemački list Špigl prethodnih dana pisao je o sumnjama u verodostojnost dokumenta koji potvrđuje da je Đoković 16. januara bio pozitivan na korona virus - što je bio osnov za medicinsko izuzeće od vakcine, koje je teniseru omogućilo dolazak na Australijan Open.\n„On je imao validan dokument izdat od strane medicinske ustanove u Srbiji da je bio pozitivan na prisustvo korona virusa. Dokument o validnosti je apsolutno ispravan i tačan", rekao je Gojković kratko, odgovarajući na pitanja novinara.\nSrbija, ekologija i Rio Tinto: „Stavili smo tačku na Rio Tinto" - kaže premijerka Ana Brnabić, pale akcije kompanije\nUkrajina, Rusija, Amerika i NATO: Razgovori Lavrova i Blinkena „iskreni", ali bez pomaka\nNovak sleteo u Beograd, izbegao medije i navijače (FOTO/VIDEO)\nNovak ĐokovićRolan GarosRafael NadalŽrebVisaOkružni sudRojtersNikola TeslaAerodrom Nikola TeslaAerodromDubaiATPBBCAFPGrend slemAustralian OpenMelburnTwitterUkinute vizeTeslaKorona virusKrizni štab\nKostić promašio priliku, Ajntraht poražen od Arminije\nZadar pobedio Krku u derbiju začelja ABA lige


Utakmica je odigrana u dvorani Smederevo u prisustvu 2400 gledalaca, a sudili su Peter Sabo iz Mađarske i Oleg Skibicikij iz Ukrajine.\nSRBIJA: BRAKOČEVIĆ (12), ŽIVKOVIĆ (5), KRSMANOVIĆ (9), MAJSTOROVIĆ (1), MOLNAR (8), VESOVIĆ (8), OGNJENOVIĆ, VELJKOVIĆ (5), BJELICA (1), RAŠIĆ (2), ĆEBIĆ, KLISURA. TRENERI: ZORAN TERZIĆ I BRANKO KOVAČEVIĆ.\nRUMUNIJA: DIMENI, TRIKA (8), SOBO, ZAHARIJA (1), NEAGA (1), RADU (7), ALBU (4), SALAORU (2), MIKLEA, MARTIN (1), MUREŠAN (13), ONJEJEKVE (5). TRENERI: DARKO ZAKOČ I ALEKSE KONSTANTIN.\nSrbija je zabeležila treću uzastopnu maksimalnu pobedu u meču odigranom u divnoj atmosferi u dvorani Smederevo.\nPre početka utakmice, Predrag Umičević, gradonačelnik Smedereva, predao je Alini Albu i Maji Ognjenović, kapitenima Rumunije i Srbije, plakete Grada Smedereva u znak sećanja na utakmice Evropske lige. Takođe, gradonačelnik Smedereva, predao je poklon Nataši Krsmanović, blokeru Srbije, povodom 25. rođendana.\nU prvom setu Srbija je od početak stekla veliku prednost i bilo je izvesno da će povesti sa 1:0. U finišu Rumunke su iskoristile pad koncentracije u redovima domaćina i stigle do 18 osvojenih poena.\nU drugom setu, slična igra kao u prvom. Ponovo je Srbije stekla veliku prednost, a Rumunija u finišu uspela da smanji rezultat.\nTreći set je doneo početnu prednost domaćinu, ali se ni gošće nisu predavale. Na prvom tehničkom odmoru bilo je 8:5, a na drugom 16:13 za Srbiju. Imala je Srbija konstantnu prednost, ali ona nije prelazila tri poena. Tek posle drugog tehničkog odmora, sa dva uzastopna poena Srbija dolazi do prednosti od pet poena. Do kraja, rutinskom igrom izabranice Zorana Terzića, stigle su do novog trijumfa.\nIZJAVA ALINE ALBU\nIZJAVA DARKA ZAKOČA\nSrbija i Rumunija će drugu utakmicu II vikenda A grupe Evropske lige 2010. odigrati u Smederevu, sutra od 18,00 časova.\nSMEDEREVO (DVORANA SMEDEREVO – 2700 MESTA):\nDRUGI MEČ – NEDELJA, 20. JUN:\nSRBIJA – RUMUNIJA 18,00\nSUDIJE: PETER SABO (MAĐARSKA) I OLEKSIJ SKIBICKIJ (UKRAJINA). SUPERVIZOR CEV: JOZEF LEČNIK (SLOVENIJA).\n1. ROU 5 2 3 6:9 7\n2. SRB 3 3 0 9:0 6\n3. BUL 3 3 0 9:0 6\n4. GBR 5 0 5 0:15 5\nKROULI: VELIKA BRITANIJA – BUGARSKA 0:3 (14:25, 14:25, 14:25)\nDRUGI MEČ: NEDELJA, 20. JUN U 17,30 (18,30).\nSUDIJE: ANDREAS MIREDAL (NORVEŠKA) I RAFAEL GODOJ ALONSO (ŠPANIJA). SUPERIVZOR CEV: JUSI JOKINEN (FINSKA).


TRAJKOVIĆ: Novom izjavom Vučić uzdrmao poziciju srpskog naroda i ŠIRI DEPRESIJU | WebTribune\nHome U FOKUSU TRAJKOVIĆ: Novom izjavom Vučić uzdrmao poziciju srpskog naroda i ŠIRI DEPRESIJU\nTRAJKOVIĆ: Novom izjavom Vučić uzdrmao poziciju srpskog naroda i ŠIRI DEPRESIJU\nČlan Predsedništva Srpskog nacionalnog foruma i nekadašnji potpredsednik Vlade Srbije Momčilo Trajković izjavio je u Danu uživo da je izjava predsednika Srbije Aleksandra Vučića, o tome da se zalaže za razgraničenje sa Albancima na Kosovu i Metohiji (KiM), još jedna izjava koja u kontinuitetu “širi depresiju među Srbima na KiM”.\n“Počev od izjave da na KiM nemamo ništa, da bi svaki metar bio plus, izjave da je Kosovo izgubljeno davno pa do toga da razgraničenje ništa drugo ne znači nego jedno veliko razočaranje koje će iz temelja pomeriti ostatak srpskog naroda na KiM, pogotovo ispod Ibra”, kaže Trajković.\nPodseća da na severu Kosovo ima 30 do 40 hiljada Srba, a da je “sve ostalo – 120 i više hiljada – je ispod Ibra”.\n“To znači da će 80 hiljada ostati u tzv. Velikoj Albaniji jer će razgraničenje značiti da Srbija tamo više neće imati vlast. Ako se ide na razgraničenje čak i sa Preševom, na Kosovu bi ostalo 80.000 Srba koji bi bili remetilački faktor i da sleduje njihov egzodus, jer bi Albanci pitali šta će nam sad Srbi”, smatra Trajković.\nPrema njegovim rečima, poruka Vučića je “iz temelja uzdrmala poziciju srpskog naroda na KiM”.\n“Totalno je poremetila one koji se nadaju da se vrate, razočarala one koji su dali žrtve. Imam nekoliko prijatelja koji počinju da prave kuću, posle ove izjave razmišljaju da li da počnu da prave kuću”, kaže Trajković.\nTrajković se nedavno obratio predsedniku Srbije otvorenim pismom, šest meseci posle njihovog sastanka u Beogradu, u kojem navodi da Vučić nije ispunio, kako kaže, “ama baš ništa” od onoga što je obećao na sastanku s delegacijom Foruma u januaru.\n“Suština pisma je jedno razočarenje nakon velikih obećanja koja smo imali na sastanku 30. januara. Tada smo se sreli, nakon ubistva Olivera Ivanovića, tražeći rešenja za mnoga pitanja, između ostalog i šta država može da uradi povodom ubistva”, rekao je Trajković.\n“Predsednik je u najvećoj meri prihvatio ono o čemu smo razgovarali, mi smo imali i konkretne predloge. Predsednik je pre svega bio oduševljen predlogom o Fondu za KiM, zatim predlogom za osnivanje državnog saveta za KiM kako bi partijska politika prerasla u nacionalnu i državnu politiku, a bio je prezadovoljan i strateškim kriznim tačkama na koje smo upozorili da se na terenu ‘albanizuje’ teritorija”, kaže Trajković.\nPrema rečima Trajkovića, Vučić je obećao na sastanku da će se “obračunati sa ljudima na terenu koji prave greške ili imaju kriminalne radnje”, kao i da će “odgovarati oni koji su odgovorni za albanizaciju srpskih teritorija”.\n“Međutim, ti ljudi su posle toga napredovali umesto da snose odgovornost”, tvrdi Trajković.\nGovoreći o istragi ubistva Ivanovića, Trajković je rekao da zasad nema informacija ili se, kako kaže, rezultati istrage čuvaju da “u datom momentu posluže za politički pritisak na neke faktore”. Ocenjuje i da je moglo doći do bolje saradnje vlasti u Beogradu i Prištini kad je reč o istragi.


Pisac Aleksandar Ćuković ovogodišnji je dobitnik „Blagodarja” Udruženja književnika Srbije za 2021. godinu, priznanja koje se dodeljuje ličnostima, institucijama i organizacijama, koji su u skladu sa svojim mogućnostima, opredeljenjima, načinom rada i delovanja posebno doprineli uspešnom radu UKS između dva Savindana. Tu odluku donio je jednoglasno Upravni odbor Udruženja književnika Srbije, na čijem je čelu predsednik, poznati pisac Milovan Vitezović.\nPriznanja će biti uručena na dan Svetog Save, 27. januara 2022. godine u 12 časova u svečanoj sali Udruženja književnika Srbije, u Beogradu, (ul. Francuska broj 7), obavestili su iz te institucije.\nĆukovićeve priče i pesme prevođene su na engleski, ruski, njemački i arapski jezik. Autor je niza naučnih i stručnih radova iz oblasti društvenih i humanističkih nauka. Dobitnik je nagrade Udruženja književnika Crne Gore „Vidovdanska povelja” za najbolju knjigu proze u 2018. godini (Kad skidaju krila), nagrade za najbolju kratku priču na „Podgorica art festivalu” (2018), nagrade „Mirko Banjević” za najbolju knjigu proze 2019. godine (Kad skidaju krila), kao i nagrade „Miodrag Ćupić” za najbolju knjigu 2021. godine (Herostratov asistent). Dobitnik je Prve godišnje nagrade Udruženja novinara Crne Gore za 2019. godinu.\naleksandar ćurković. blagodarja, udruženje književnika srbije


Otklanjanje problema sa štampačem - Windows pomoć\nOtklanjanje problema sa štampačem\nOvo uputstvo je dizajnirano kako bi vam pomoglo pri identifikovanju i rešavanju uobičajenih problema sa štampačem u operativnom sistemu Windows. Do problema sa štampanjem mogu da dovedu kablovi koji nisu ispravno povezani, problemi sa bežičnim adapterima ili postavkama, oštećeni ili nekompatibilni upravljački programi štampača, odnosno ispravke koje nedostaju. Ovo uputstvo ne pokriva probleme sa štampanjem vezane za određene aplikacije.\nZa najbolje rezultate dovršite svaki korak redom i probajte da štampate pre nego što pređete na sledeći korak.\nDo mnogih problema sa štampanjem dovodi hardver koji nije ispravno podešen. Evo ideja za rešavanje uobičajenih problema sa hardverom štampača.\nUverite se da je električni kabl štampača priključen u električnu utičnicu i da je prekidač za napajanje uključen. Ako štampate na deljenom štampaču ili štampaču na mreži, uverite se da su uključeni i svi potrebni računari i ruteri. Ako su štampač ili druga oprema priključeni u produžni kabl ili rezervno napajanje, proverite da li je i taj hardver priključen u struju i uključen.\nProvera kablova (žični štampači)\nUverite se da je kabl štampača ispravno povezan od štampača do računara.\nProvera bežične veze (bežični štampači)\nUverite se da je bežična opcija štampača uključena i dostupna. Mnogi štampači imaju dugme koje prikazuje plavu ikonu bežične veze kada je bežična mreža dostupna. Da biste saznali gde se ovo dugme nalazi na štampaču i da biste pronašli uputstva za uključivanje, pogledajte priručnik koji ste dobili uz štampač.Pokrenite test mogućnosti bežičnog povezivanja štampača. Mnogi štampači imaju opciju menija za testiranje mogućnosti bežičnog povezivanja štampača. Pročitajte uputstva koja ste dobili uz štampač ili posetite veb lokaciju proizvođača štampača za uputstva o tome kako da ovo uradite.Ako koristite Windows 8.1 ili Windows RT 8.1, pratite korake u članku Zašto Windows ne pronalazi moj Bluetooth ili drugi bežični uređaj? Ako ponovo dođe do problema nakon što izvršite ove korake, možda nešto nije u redu sa mrežnim adapterom računara. Da biste saznali više, pogledajte članak Kako da ispravim probleme sa mrežnim adapterom?\nAlatka za rešavanje problema je automatizovana alatka koja može da pronađe i automatski popravi neke probleme sa računarom.\nAlatka za rešavanje problema sa štampanjem može rešiti probleme sa instaliranjem i povezivanjem štampača.\nZa ispravan rad većine štampača neophodan je softver upravljačkog programa. Ako ste nedavno izvršili nadogradnju sa jedne verzije operativnog sistema Windows na drugu, moguće je da je trenutni upravljački program štampača za prethodnu verziju operativnog sistema Windows. Ako je nedavno nestajalo struje, pojavljivali se virusi ili su se javljali drugi problemi sa računarom, moguće je da su upravljački programi oštećeni. Preuzimanje i instaliranje najnovijeg upravljačkog programa za štampač može rešiti ove vrste problema.\nWindows RT 8.1 je kompatibilan samo sa štampačima dizajniranim da rade sa operativnim sistemom Windows RT 8.1. Na tim štampačima nalazi se logotip Dizajniran za Windows RT 8.1.\n. Windows Update možda ima ažuriranu verziju upravljačkog programa štampača.\nOtvorite Windows Update na kontrolnoj tabli tako što ćete prstom brzo prevući sa desne ivice ekrana, dodirnuti stavku Pretraga (odnosno, ako koristite miš, tako što ćete postaviti pokazivač u donji desni ugao ekrana, pomeriti pokazivač miša nagore i izabrati stavku Pretraga), u polje za pretragu uneti termin Windows Update\n, a zatim dodirnuti ili izabrati stavku Windows Update postavke\nDodirnite ili izaberite opciju Proveri sada.\nAko postoje dostupne ispravke, dodirnite veze ili kliknite na njih da biste videli više informacija o svakoj ispravci. Windows Update vam saopštava da li je ispravka važna, preporučena ili opcionalna. Svaki tip ispravke može da uključuje upravljačke programe.\nNa stranici Izbor ispravki koje želite da instalirate potražite ispravke za štampač, potvrdite izbor u polju za potvrdu za upravljački program koji želite da instalirate, a zatim kliknite na dugme U redu.\nMožda ne postoji nijedna dostupna ispravka za upravljački program.\ndodirnite ili izaberite stavku Instaliraj ispravke. Možda će vam biti zatraženo da unesete administratorsku lozinku ili da potvrdite izbor.\nPojedine ispravke zahtevaju ponovno pokretanje računara.\nInstalacija softvera proizvođača štampača. Ako ste uz štampač dobili disk, taj disk možda sadrži softver koji instalira upravljački program za štampač.\nSami preuzmite i instalirajte upravljački program\n. Upravljački program možete potražiti na veb lokaciji proizvođača. Probajte ovo ako Windows Update ne može da pronađe upravljački program za vaš štampač, a uz štampač niste dobili softver koji instalira upravljački program.\nSamostalno preuzimanje i instalacija upravljačkog programa\nAko Windows ne može da pronađe upravljački program za štampač, a niste dobili softver upravljačkog programa uz njega, upravljački program možete potražiti na veb lokaciji proizvođača. Ispravke upravljačkih programa su često dostupne u odeljku podrške tih veb lokacija. Pronađite i preuzmite najnoviji upravljački program za štampač.\nPratite uputstva za instalaciju upravljačkog programa na veb lokaciji. Većina upravljačkih programa instalira se automatski – kada ih preuzmete, obično treba samo da dodirnete dvaput ili kliknete dvaput na datoteku da biste pokrenuli instalaciju, a zatim se upravljački program sam instalira na računaru.\nNeki štampači imaju upravljačke programe koji se ne instaliraju samostalno. Ako preuzmete upravljački program koji nije samoinstalirajući, sledite dolenavedene korake. Morate da budete prijavljeni kao administrator.\nOtvorite upravljač uređajima tako što ćete brzo prevući sa desne ivice ekrana, dodirnuti stavku Pretraga (odnosno, ako koristite miš, tako što ćete pokazivač postaviti u donji desni ugao ekrana, pomeriti pokazivač nagore i izabrati stavku Pretraga), u polje za pretragu uneti Upravljač uređajima, a zatim dodirnuti ili izabrati stavku Upravljač uređajima. Možda će vam biti zatraženo da unesete administratorsku lozinku ili da potvrdite izbor.\nNa listi kategorija hardvera pronađite uređaj koji želite da ažurirate, a zatim dodirnite dvaput ili kliknite dvaput na ime uređaja.\nDodirnite ili izaberite karticu Upravljački program, dodirnite dugme Ažuriraj upravljački program ili kliknite na njega, a zatim sledite uputstva. Možda će vam biti zatraženo da unesete administratorsku lozinku ili da potvrdite izbor.\nU operativnom sistemu Windows RT 8.1 možete da ažurirate upravljačke programe samo putem usluge Windows Update. Windows Update takođe automatski instalira važne i preporučene ispravke čim postanu dostupne, ali možete potražiti druge opcionalne ispravke.\nInformacije o štampačima koji su kompatibilni sa operativnim sistemom Windows 8.1 potražite u centru za kompatibilnost.\nVećina štampača za ispravan rad zahteva softver upravljačkog programa. Zastareli, nekompatibilni ili oštećeni upravljački programi štampača mogu da ometaju komunikaciju između računara i štampača. Ako ste nedavno izvršili nadogradnju na Windows 7, moguće je da je trenutni upravljački program štampača za prethodnu verziju operativnog sistema Windows. Ako je nedavno dolazilo do nestanka struje, pojave virusa ili drugih problema sa računarom, moguće je da su upravljački programi oštećeni. Preuzimanje i instaliranje najnovijeg upravljačkog programa za štampač može da reši ovakve probleme.\nUpotrebite funkciju Windows Update\n. Možda ćete morati da podesite funkciju Windows Update da automatski preuzima i instalira preporučene ispravke.\nInstalirajte softver proizvođača štampača. Na primer, ako ste uz štampač dobili disk, na njemu se možda nalazi softver koji instalira upravljački program za štampač.\nSami preuzmite ili instalirajte upravljački program. Upravljački program možete potražiti na Veb lokaciji proizvođača. Probajte ovo ako Windows Update ne može da pronađe upravljački program za vaš štampač, a uz štampač niste dobili softver koji instalira upravljački program.\nDa biste dobili više informacija o ažuriranju upravljačkog programa štampača, pratite dolenavedene korake.\nInformacije o štampačima koji su kompatibilni sa operativnim sistemom Windows 7 potražite u Windows 7 centru za kompatibilnost.\nOtvorite Windows Update klikom na dugme Start. U polu za pretragu otkucajte Update, a zatim sa liste rezultata izaberite stavku Windows Update\nMožda neće biti dostupna nijedna ispravka upravljačkog programa.\nkliknite na dugme Instaliraj ispravke. Ako vam bude zatražena administratorska lozinka ili potvrda, otkucajte lozinku ili obezbedite potvrdu.\nDa biste sami preuzeli i instalirali upravljački program\nAko Windows ne može da pronađe upravljački program za štampač, a niste dobili softver upravljačkog programa uz njega, upravljački program možete potražiti na Veb lokaciji proizvođača štampača. Ispravke upravljačkih programa obično su dostupne u odeljku za podršku na takvim Veb lokacijama.\nDa biste pronašli upravljački program, pronađite proizvođača i ime ili broj modela štampača, a zatim posetite veb lokaciju Kontakt informacije prodavaca hardvera i softvera. Kad pronađete proizvođača štampača, idite na njegovu veb lokaciju da biste pronašli i preuzeli najnoviji upravljački program za štampač.\nAko pronađete ažurirani upravljački program, sledite uputstva za instalaciju na veb lokaciji. Većina upravljačkih programa se instaliraju samostalno – kada ih preuzmete, obično možete da kliknete dvaput na datoteku da biste pokrenuli instalaciju, a zatim se upravljački program sam instalira na računaru.\nNeki štampači imaju upravljačke programe koje morate sami da instalirate. Ako preuzmete upravljački program koji nije samoinstalirajući, sledite dolenavedene korake.\nOtvorite alatku „Upravljač uređajima“ tako što ćete kliknuti na dugme Start, izabrati stavku Kontrolna tabla, stavku Sistem i bezbednost, a zatim u odeljku Sistem izabrati stavku Upravljač uređajima. Ako vam bude zatražena administratorska lozinka ili potvrda, otkucajte lozinku ili obezbedite potvrdu.\nNa listi kategorija hardvera pronađite štampač koji želite da ažurirate, a zatim dodirnite dvaput ili kliknite dvaput na ime štampača.\nIzaberite karticu Upravljački program, izaberite stavku Ažuriraj upravljački program, a zatim pratite uputstva. Ako vam bude zatražena administratorska lozinka ili potvrda, otkucajte lozinku ili obezbedite potvrdu.\nViše informacija o upravljačkim programima za štampače u operativnom sistemu Windows 7 potražite u članku Pronalaženje i instaliranje upravljačkih programa za štampače u operativnom sistemu Windows 7.\nVećina štampača za ispravan rad zahteva softver upravljačkog programa. Zastareli, nekompatibilni ili oštećeni upravljački programi štampača mogu da ometaju komunikaciju između računara i štampača. Ako ste nedavno izvršili nadogradnju sa jedne verzije operativnog sistema Windows na drugu, moguće je da je trenutni upravljački program štampača za prethodnu verziju operativnog sistema Windows. Ako je nedavno dolazilo do nestanka struje, pojave virusa ili drugih problema sa računarom, moguće je da su upravljački programi oštećeni. Preuzimanje i instaliranje najnovijeg upravljačkog programa za štampač može da reši ovakve probleme.\nOtvorite Windows Update tako što ćete kliknuti na dugme Start , izabrati stavku Svi programi, a zatim stavku Windows Update\nAko vam bude zatražena administratorska lozinka ili potvrda, otkucajte lozinku ili obezbedite potvrdu.\nDa biste proverili da li ima dostupnih ispravki za upravljačke programe, izaberite stavku Prikaz dostupnih ispravki.\nWindows Update će prikazati listu svih ispravki za upravljačke programe koji su dostupni za uređaje instalirane na vašem računaru.\nAko su ispravke dostupne, izaberite upravljački program koji želite da instalirate, a zatim kliknite na dugme Instaliraj. Ako vam bude zatražena administratorska lozinka ili potvrda, otkucajte lozinku ili obezbedite potvrdu.\nAko pronađete ažurirani upravljački program, sledite uputstva za instalaciju na veb lokaciji. Većina upravljačkih programa se instalira samostalno – kada ih preuzmete, obično samo treba dvaput da kliknete na datoteku da biste pokrenuli instalaciju i upravljački program se zatim sâm instalira na računaru.\nOtvorite alatku „Upravljač uređajima“ tako što ćete kliknuti na dugme Start , izabrati stavku Kontrolna tabla, stavku Sistem i održavanje, a zatim stavku Upravljač uređajima. \nU alatki „Upravljač uređajima“ pronađite štampač koji želite da ažurirate, a zatim kliknite dvaput na ime štampača.\nKliknite na karticu Upravljački program, a zatim kliknite na dugme Ažuriraj upravljački program i pratite uputstva.


Podgorica, 26.septembar 2013.g.\nPovodom tvrdnji Brajuška Brajuškovića, objavljenih u medijima o navodnom organizovanom djelovanju pripadnika Specijalne antiterorističke jedinice MUP-a Crne Gore u vezi sa praćenjem i prebijanjem novinara i opozicionara, Osnovno državno tužilaštvo u Podgorici je nakon sprovedenog izvidjaja utvrdilo sljedeće:\nOcjenom spisa predmeta formiranih povodom novinskog članka pod nazivom „Bio sam pripadnik Veljovićeve crne trojke za batinanje“ objavljenom u dnevnom listu „Vijesti“, dana 21.08.2013.godine i drugih novinskih članaka objavljenih 22. i 23.08.2013.godine, u vezi navodnog praćenja i prebijanja novinara i opozicionara od strane pripadnika Specijalne antiterorističke jedinice MUP-a Crne Gore, na osnovu rezultata sprovedenog izvidjaja utvrdjeno je da ne postoji osnovana sumnja za pokretanje krivičnog postupka protiv bilo kojeg lica za bilo koje krivično djelo za koje se goni po službenoj dužnosti.\nU novinskom članku objavljenom 21.08.2013.godine, bivši pripadnik Specijalne antiterorističke jedinice, Brajuško Brajušković je iznio da je u periodu od 1998. do 2001.godine, kao pripadnik Specijalne antiterorističke jedinice MUP-a Crne Gore, od tadašnjeg komandanta ove jedinice, Veselina Veljovića, u prisustvu starješine u toj jedinici, Miljana Perovića, dobijao zadatke da prati i organizuje prebijanje nepodobnih novinara i opozicionara, te da je sam bio vođa jedne od „trojki“ koje su bile zadužene za batinanje, sa kojima je koordinirao Miljan Perović. Takođe, naveo je da je spreman da saopšti imena ljudi koji su prebijali i čija su prebijanja naređivana.\nBrajuško Brajušković u svjedočkim iskazima od 23.08.2013.i 02.09.2013.godine navodi da je u periodu od 1999. do 2002.godine bio zaposlen u Specijalnoj antiterorističkoj jedinici MUP-a Crne Gore i da je u tom periodu od komandanta tadašnje jedinice, Veselina Veljovića dobio naređenje da prati kretanje novinara Dragoljuba Bećirovića, njegove kćerke Dragane Bećirović, Momira Vojvodića kao i tadašnjeg političara Duška Sekulića, koje naređenje mu je izdato usmeno u kancelariji komandanta u prisustvu Miljana Perovića. Navodi da je po naređenju trebao da prati kretanje navedenih lica, te da o tome izvještava ili Veselina Veljovića ili Miljana Perovića, posebno da, kada se ispune uslovi, obavijesti jednog od njih dvojice, kako bi angažovali drugu grupu koja je zadužena za prebijanje. U daljem, navodi da je ponešen ličnim osjećanjima časti, obavijestio Dragoljuba Bećirovića i njegovu kćerku, kao i Sekulića kakva naređenja je dobio, te da im je savjetovao da se na neko vrijeme sklone, dok je Dragoljuba Bećirovića u njegovom stanu savjetovao da simuliraju njegovo prebijanje, što je ovaj odbio, a kasnije, u nekom od narednih dana, njegovu kćerku Draganu Bećirović sklonio u svoju kuću u selu Gradina, jer je doznao da je ekipa za prebijanje iz kampa „Zlatica“, gdje je smješten SAJ, izašla iz kampa. Takođe, opisuje i susret sa Duškom Sekulićem, navodeći da se dogodio u noći na Željezničkoj stanici, gdje mu je detaljno opisao šta je njegov zadatak bio i savjetovao mu da se skloni iz Crne Gore. Izvršenje zadatka koji je dobio od komandanta Veljovića, trajalo je dva ili tri mjeseca, u kojem periodu je u vezi praćenja, imao desetak sastanaka sa komandantom Veljovićem, kojima je u većini slučajeva prisustvovao i Miljan Perović. U odnosu na praćenje Momira Vojvodića, navodi da je to bio samo uzgredni zadatak dobijen od komandanta, te da prema njegovim saznanjima, napad na Momira Vojvodića od strane pripadnika SAJ-a, nikada nije organizovan niti izveden, a okolnost da je Vojvodić prijavio da je napadnut, svjedok objašnjava da do napada nije došlo od strane pripadnika SAJ-a, već da je Vojvodić čitav događaj iscenirao.\nUpitan da identifikuje pripadnike Specijalne antiterorističke jedinice koji su bili dio grupe koja je trebala da napadne označena lica, svjedok je iznio da se tih imena ne može sjetiti, da ne zna ko su, odnosno da je zaboravio njihova imena. Posebno navodi da ne može i da ne želi da kaže ime osobe koja ga je upozorila da su specijalci krenuli iz kampa da napadnu Dragoljuba Bećirovića i Draganu, a to objašnjava činjenicom da je taj pripadnik policije umro, pa ne želi njegovu porodicu da izlaže problemima. Svjedok u daljem navodi da je uvjek radio sam i da nije imao nikakvih kontakata sa drugim pripadnicima SAJ-a iz tzv.“crnih trojki“, opisujući ih kao ljude koji su imali povlašćeni status u jedinici i koji nijesu redovno išli na jutarnje vježbe. Međutim, tvrdi da ne može da se sjeti njihovih imena, ali da to sigurno zna Veselin Veljović.\nU iskazu datom 02.09.2013.godine svjedok navodi da su osobe koje su fizički napale Duška Jovanovića, tadašnji pripadnici SAJ-a, Slavko Đurović i Vladan Lazović, a da druga lica, koja su na bilo koji način povezana sa praćenjem ili napadom na novinare i opozicionare, ne može da identifikuje.\nU obavještenjima koje su dali, Veselin Veljović i Miljan Perović negiraju bilo kakvo učešće u događajima koje opisuje Brajuško Brajušković i nemaju bilo kakvih saznanja u vezi sa praćenjem novinara i opozicionara u periodu od 1999. godina pa nadalje. Veselin Veljović, takođe, navodi da je cjelokupna afera oko „crnih trojki“ iskonstruisana od strane drugih lica, a da je Brajuško Brajušković samo puki izvršilac cjelokupne afere, koja je uperena direktno protiv njega kao javne ličnosti i protiv drugih političara.\nMiljan Perović navodi da ne zna iz kog razloga je Brajuško Brajušković u čitavu svoju priču umiješao i njega, ali pretpostavlja da je razlog tome činjenica da na objavljenom oglasu za zapošljavanje u ZIKS-u, gdje je Perović direktor, nije primljen Ivan Brajušković, sin Brajuška Brajuškovića.\nIz iskaza svjedoka Dragoljuba Bećirovića i Dragane Bećirović – Popović, kao i Duška Sekulića, u bitnom proizilazi da su 2000. ili 2001.godine, kontaktirani od strane Brajuška Brajuškovića, te da su od njega upozoreni da je zadužen za njihovo tajno praćenje i da se na njih sprema fizički napad. Međutim, ni tada, a ni kasnije, do fizičkog napada nije došlo, a događaj nijesu prijavljivali državnim organima, niti su tražili zaštitu.\nIz iskaza svjedoka Gorana Perovića proizilazi da je u periodu od 1999.godine pa sve do februara 2000.godine radio u Posebnoj jedinici policije, te da je od strane Brajuška Brajuškovića kontaktiran, koji je tom prilikom od njega tražio da organizuje napad na Duška Sekulića, kako bi dokazao da nije pripadnik srbijanske Službe državne bezbjednosti. U daljem ovaj svjedok navodi da je Brajuškovića odbio, a da je nakon toga pozvan od strane Veselina Veljovića koji ga je pitao na okolnosti njegovog rada za SDB Srbije i uputio ga da se javi određenom inspektoru u tadašnjem Centru bezbjednosti. Napominje da Veselin Veljović od njega apsolutno ništa drugo nije tražio niti ga pitao.\nIz iskaza 67 saslušanih svjedoka pripadnika Specijalne antiterorističke jedinice MUP-a Crne Gore proizilazi da su u periodu od 1999. pa do 2002.godine radili kao pripadnici te jedinice, te da u tom periodu, a ni kasnije, nikada nijesu dobili od bilo kog starješine te jedinice naređenje niti je od njih traženo da nekoga tajno prate ili fizički napadnu, kao i da nemaju nikakvih saznanja da je bilo koji drugi pripadnik Specijalne antiterorističke jedinice učestvovao u takvim radnjama. Takođe, navode da je radno mjesto Brajuška Brajuškovića bilo u Zagoriču, a ne u kampu „Zlatica“, te da sa njim nisu održavali, niti imali bilo kakav prisniji kontakt, osim službenih kontakata u okviru jedinice koji su bili veoma rijetki.\nU cilju utvrđivanja činjeničnog stanja, izvršen je uvid u spise predmeta Osnovnog državnog tužilaštva u Podgorici Kt.br.1800/04. Iz označenih spisa proizilazi da je pred Osnovnim sudom u Podgorici vođena istraga protiv Brajuška Brajuuškovića, Slavka Đurovića i Vladana Lazovića, zbog krivičnog djela nasilničko ponašanje iz člana 195 stav 2 u vezi stava1 KZ RCG, izvršenog na štetu Duška Jovanovića dana 25.11.2000.godine, te da je istraga obustavljena iz razloga što nije bilo dokaza da su okrivljena lica izvršila navedeno krivično djelo niti bilo koje krivično djelo za koje se goni po službenoj dužnosti. Postupak je pokrenut na osnovu saznanja Vladana Pavićevića iz Podgorice, koji je tvrdio da je informacije o izvršiocima krivičnog djela dobio, upravo, od Brajuška Brajuškovića, dok je Brajuško Brajušković, kao okrivljeni u ovom predmetu, ovakvu tvrnju Pavićevića negirao.\nSvestranom ocjenom svih prikupljenih dokaza i njihovim dovođenjem u međusobnu vezu, utvrdjuje se da nema osnovane sumnje za pokretanje krivičnog postupka protiv bilo kojeg lica zbog bilo kojeg krivičnog djela za koje se goni po službenoj dužnosti, a ovo iz razloga što iskaz Brajuška Brajuškovića nije potvrđen niti jednim drugim iskazom u dijelu da su postojale bilo kakve grupe u okviru Specijalne antiterorističke jedinice MUP-a Crne Gore koje su postupale po naređenjima i imale zadatak da određena lica, navodno politički nepodobna, tajno prate i fizički napadnu. Uostalom, nesporno je da nije ni došlo do fizičkog napada na Dragoljuba Bećirovića, njegovu kćerku Draganu ni Duška Sekulića.\nIskaz svjedoka Brajuška Brajuškovića je, osim u dijelu gdje navodi da je dobio naređenje od Veselina Veljovića, u potpunosti neodređen, jer svjedok nije u stanju da kaže ko su drugi pripadnici SAJ-a koji su učestvovali u radnjama praćenja i napada na novinare i opozicionare, dok u novinskim člancima decidno tvrdi da zna njihova imena. Tokom čitavog postupka Brajušković je naveo samo dva imena lica koja su navodno učestvovala u napadu Duška Jovanovića 2000.godine, i to Slavka Đurovića i Vladana Lazovića, pa kada se ta činjenica dovede u vezu sa činjenicom da je Brajuško Brajušković zajedno sa ovim licima bio okrivljen zbog izvršenja tog krivičnog djela, jedini logičan zaključak je da je izvor saznanja imena lica koja su navodno učestvovala u napadu naDuška Jovanovića, upravo, krivični postupak koji je vođen protiv ovog svjedoka. Takođe, iskaz Brajuškovića je nepotpun u dijelu gdje ne želi da kaže ime osobe koja ga je upozorila da pripadnici SAJ-a kreću da napadnu Draganu Bećirović i Dragoljuba Bećirovića, čiji bi identitetu svakom slučaju mogao donekle potvrditi njegov iskaz, ali u odsustvu identiteta tog lica, sam iskaz Brajuškovića je ostao usamljen u tvrdnji da su u periodu od 1999. do 2002.godine vršena krivična djela na štetu novinara i opozicionara od strane pripadnika SAJ-a. Ne dajući informacije o identitetu tog lica, tužilaštvo je onemogućeno da provjeri i eventualno utvrdi osnovanost iskaza Brajuška Brajuškovića u dijelu postojanja tzv. „crnih trojki“.\nIskazi Duška Sekulića, Dragoljuba Bećirovića i njegove kćerke Dragane potvrđuju navode Brajuška Brajuškovića, ali samo u dijelu da je došlo do kontakta između tih lica, pri čemu svjedoci, osim prenošenja kazivanja Brajuška Brajuškovića, nemaju nikakvih drugih saznanja da su u tom periodu praćeni ili su se prema njima pripremale „sačekuše“. U odnosu na Momira Vojvodića, sam Brajuško Brajušković navodi da isti nikada nije fizički napadnut od strane tzv. „crnih trojki“.\nNadalje, iskazima pripadnika Specijalne antiterorističke jedinice, od kojih je određeni broj napustio službu u Ministarstvu unutrašnjih poslova Crne Gore, u potpunosti je negiran iskaz svjedoka Brajuška Brajuškovića, da su u okviru SAJ-a postojale određene grupe zadužene za tajno praćenje i fizički napad na određena lica.\nIz iznijetog proizilazi da navodi Brajuška Brajuškovića u dijelu postojanja tzv. „crnih trojki“, zaduženih za napade na određena lica, nijesu potvrđeni ni jednim dokazom. Naime, on tvrdi da je po naredbi komandanta Veselina Veljovića pratio novinare Dragoljuba Bećirovića, Draganu Bećirović i Duška Sekulića i da je njegov zadatak bio da izvijesti navodne napadače, tzv. „crne trojke, da postoje uslovi za napad na njih. Međutim, nesporno je da do napada na ova lica ni tada, a ni kasnije, nije došlo. Činjenica je da su se oni, po upozorenju Brajuškovića sklonili, ali imajući u vidu da je njihovo odsustvo bilo na veoma kratak period, Dragane Bećirović na jedan dan, a Duška Sekulića na petnaestak dana, nelogično je da je unaprijed pripremljena akcija napada na njih obustavljena, a pripreme su, prema iskazu Brajuškovića, trajale nekoliko mjeseci. U prilog ovakvom zaključku stoji i činjenica da navodno praćena lica nijesu tražila zaštitu od nadležnih državnih organa. U odnosu na napad na Momira Vojvodića, kako sam svjedok navodi da je isceniran, to se ne može uspostaviti nikakva veza između tog napada i pripadnika SAJ-a.\nU dijelu iskaza Brajuškovića, u kome pominje napad na sada pok.Duška Jovanovića, činjenica je da je u pokrenutom krivičnom postupku negirao da je imao bilo kakva saznanja o događaju, a nakon skoro 10 godina navodi koja su lica učestvovala u napadu, pri čemu, za potvrdu svojih tvrdnji ne ukazuje ni na jedan dokaz.\nKonačno, svjedok navodi da iza napada na određena lica stoje tzv. „crne trojke“ koje su sastavljene od pripadnika Specijalne antiterorističke jedinice. Međutim, kako on neće da navede imena tih lica, to njegove tvrdnje u ovom dijelu su potpuno neuvjerljive.\nKod ovako utvrđenog činjeničnog stanja, cijenimo da ne postoji niti jedan materijalni ili personalni dokaz koji bi ukazivao da su u periodu od 1999.godine do danas, u okviru Specijalne antiterorističke jedinice, egzistirale grupe čiji je zadatak bio da tajno prate i vrše napade na novinare i opozicionare u Crnoj Gori. Tvrdnje Brajuška Brajuškovića da je naredbe za praćenje dobio od tadašnjeg komandanta Veselina Veljovića i od Miljana Perovića, nijesu potvrđene, te se samo na iskazu ovog svjedoka, kome su suprotstavljeni svi drugi dokazi, ne može izvesti zaključak da postoji osnovana sumnja da je izvršeno neko krivično djelo.


Ko je Rumun koji je od "LUDE IDEJE" stigao do Njujorške berze i 6 MLRD. USD?\nSoftverski inženjer iz Rumunije koji se preselio se u SAD zbog posla u Majkrosoftu, imao je „ludu ideju“ zbog koje se vratio u rodnu zemlju i postao jedan od najbogatijih ljudi na svetu.\nDanijel Dajns je izvršni direktor kompanije UiPat (UiPath Inc), proizvođača softvera za automatizaciju koji je u sredu na Njujorškoj berzi prikupio 1,34 milijarde dolara od prodavaca softvera i investitora na Inicijalnoj javnoj ponudi (IPO).\nDajns se vratio u domovinu 2005. godine kako bi osnovao kompaniju danas poznatu pod nazivom UiPat, a danas ovaj 49-godišnjak poseduje udeo u kompaniji vredan 6 milijardi dolara, što ga čini jednim od 500 najbogatijih ljudi na svetu.\n„Za nekoga ko dolazi iz Evrope u SAD u svojim dvadesetim, bio mi je veliki izazov da se prilagodim, iako je moje profesionalno iskustvo u Majkrosoftu bilo sjajno. Zbog toga sam imao ludu ideju da se vratim i osnujem kompaniju“, kaže je Dajns.\nUiPat, čija je vrednost 2019. godine procenjena na 7 milijardi dolara, sada vredi oko 30 milijardi dolara nakon prodaje akcija po ceni od 56 dolara po komadu, iznad očekivanog raspona između 52 do 54 dolara. To svrstava Dajnsa među 500 najbogatijih ljudi na svetu, prema Blumbergovom indeksu milijardera.\n„Pokretanje kompanije iz malog mesta bez tržišta ima skrivenu prednost: primorava vas da razmišljate globalno od prvog dana“, rekao je Dajns.\nSoftver kompanije UiPat obavlja mnoge niskokvalifikovane zadatke koje su preduzeća jednom prebacila na ljude u zemljama sa niskim platama, poput Indije ili Filipina. Poznata kao tehnologija robotske automatizacije procesa, tehnika preuzima repetitivne, rutinske zadatke unosa i obrade podataka. Neki od njegovih softvera korišćeni su u bolnicama i u zdravstvenim projektima za pomoć u borbi protiv koronavirusa, navodi se na sajtu kompanije.\nDajns, koji je studirao matematiku i računarske nauke na Univerzitetu u Bukureštu, osnovao je kompaniju kao DeskOver i preimenovao je u UiPat 2015. godine.\ndanijel dajns/ipo/njujorška berza/rumunija/UiPath


Gradski đir! Kalendar dešavanja za nedelju od 9. do 15. septembra - 42 magazin\nZa kraj leta đirajte na vetru i posetite neki od predloženih događaja\nRetrospektivna izložba Ljube Popovića u Galeriji SANU – do 20. oktobra\nU Galeriji SANU 4. septembra otvorena je retrospektivna izložba jednog od najvećih savremenih srpskih slikara svetskog formata Ljube Popovića (1934‒2016).\nReč je o izložbi na koju se čekalo gotovo četvrt veka, a koji ovaj akademik nije. Autori postavke su istoričar umetnosti Nikola Kusovac i arhitekta, novinar i saputnica Ljube Popovića Slavica Batos, dok je za grafički dizajn izložbe i kataloga bio zadužen Branko Gavrić. Retrospektivna izložba slika Ljube Popovića jedna je od najznačajnijih ikad priređenih, kako na tlu Srbije tako i u inostranstvu, a objedinjuje 45 dela, uglavnom velikih formata, iz svih perioda stvaralaštva umetnika i pruža kompletan uvid u njegovu šest decenija dugu slikarsku karijeru. Sva dela su pozajmljena iz muzejskih i privatnih kolekcija sa područja Srbije. Izložbu možete videti do 20. oktobra.\nSlike iz Amerike: šetnja kroz privatni foto-album – 9. septembar\nAmerički kutak Beograd i Dom omladine Beograda\nPredavač je prof. dr Radina Vučetić, vanredna profesorka i upravnica Centra za američke studije Filozofskog fakulteta u Beogradu. Koristeći svoj privatni foto-album, vodi vas na proputovanje kroz Ameriku – od Njujorka, preko Bostona i Vašingtona, sve do Nju Meksika. Ovo predavanje je prvo u serijalu Amerikom uzduž i popreko: priče naših stipendista, u organizaciji Udruženja Fulbrajt i prijatelji. Prezentacija će se održati na srpskom jeziku u Tribinskoj sali Doma omladine.\nKoncerti u septembru 2019. u Kulturnom centru Beograda – 9, 12. i 13. septembar\nStare lokacije, poznata imena i novi talenti očekuju vas i ovog muzičkog septembra.\nPonedeljak 9. septembar Koncert u galeriji: 20.00 – Dušan Marković, klavir;\n21.00 – Marija Gluvakov Medenica, klavir; Svečana sala Skupštine grada\nČetvrtak 12. septembar Koncert u galeriji: 20.00 –Ivan Meleš, klavir Galerija Artget, Trg republike 5/I\nPetak 13. septembar Klara Šuman – žena ispred svog vremena – 200 godina od rođenja pijanistkinje i kompozitorke; 20.00 Introdukcija – Liebst du um Schönheit; nastupaju: Jasmina Raković, Ana Cvetković-Stojnić, Rastko Spasojčević, Ružica Gojković.\nFestival S.U.T.R.A. 2019: U ime algoritma – od 10. do 23. septembra\nOd 10. do 23. septembra Muzej nauke i tehnike organizovaće Festival S.U.T.R.A. 2019, posvećen spoju nauke, tehnologije i umetnosti. U centru pažnje su visokotehnološke teme i fenomeni: veštačka inteligencija i lažne vesti. Kroz forme izložbe, razgovora i radionice, tokom manifestacije su iz različitih uglova i perspektiva istraživane navedene teme, od naučnih i umetničkih istraživanja, pa sve do umetničkih i naučnih vizija, i to kako i na koji način one menjaju i usmeravaju našu stvarnost, naše S.U.T.R.A. Autor, selektor i osnivač Festivala je kustos Muzeja nauke i tehnike Ivan Stanić.\nApgrade festival 2019 u Luci Beograd – od 12. do 15. septembra\nNajveći do sada Apgrade festival biće održan od 12. do 15. septembra na novoj lokaciji – u izazovnom prostoru Luke Beograd. Tokom četiri dana festivala, nastupiće neka od najtraženijih imena svetske elektronske scene – Laurent Garnier, Tale of Us, Helena Hauff, Moodymann, David August i Matthew Jonson i još 20 izvođača.\nNovo izdanje Apgrade festivala, u četvrtak 12. septembra otvara David August, podršku za tehno wunderkinda pružiće italijanska di-džej zvezda i zagovornica vinila Paquita Gordon, kao i Kristijan Molnar.\nNa festivalu nastupaju i R.O.S.H. i Ali Güney, tehno boy band Fjaak, kao i Red Light Radio selektor Orpheu The Wizard, 33.10.3402, Aaska, Tijana T, Runy i Akioki, Skee Mask, pariski mastermajnd elektronske eklektike Low Jack, Regen, kao i SAUD iz kolektiva SUTRA, Phillie P i DJ Brka… Sve detalje možete pronaći na linku OVDE.\nPromocija knjige Lanac slobode Zorana Ćirića u Poletu – 12. septembar\nZoran Ćirić, suvereni vladar žestoke proze, izašao je ponovo na srpsku scenu s novim romanom Lanac slobode. Pozivamo vas na razgovor o ovoj knjizi za koju kažu da je sinteza Čendlera i Filipa K. Dika uz nihilstičko poentiranje za kakvo je sposoban samo Selin. Beskompromisan, provokativan, oštrog jezika i još oštrijeg pera, „jedini rokenrol pisac u zemlji“, Magični Ćira garantuje književno veče puno zabave. O knjizi govore: Zoran Ćirić, autor, Aleksandar Šurbatović, urednik izdanja. Više o knjizi na linku ovom.\nSamit nesvrstanih: Festival skejtborda i umetnosti u Beogradu – od 12. do 15. septembra\nZa četiri dana produženog vikenda Beograd će biti mnogim skejtborderima centralno mesto na Balkanu, a najbolje daske će ujedinjeno voziti ulicama grada.\nSamit nesvrstanih je pre dve godine nastao kao ulično skejt takmičenje, a prerastao je u četvorodnevni festival obogaćen izlagačkim radom, filmskim projekcijama, muzičkim programom kao i DIY i video-foto radionicama. Samit nesvrstanih je jedinstveni festival multimedijalnog sadržaja koji okuplja najbolje skejtere, umetnike i brojne goste iz Evrope i sveta.\nProgram traje od jutarnjih do kasnih večernjih časova na različitim lokacijama u gradu: Kvaka 22, Dom omladine Beograda, Dorćol Platz, klubovi DIM i Drugstore. Svakodnevne radionice koje počinju u podne vodiće Tomaš Šantl i Raul Žgomba (foto-video radionica) i Boldrider Crew (DIY). Večernji program je multimedijalnog karaktera (izložbe, projekcije, muzički program) i dešava se na više gradskih lokacija.\nSvi detalji na linku OVDE.\nPonoćni ekspres u Jugoslovenskoj kinoteci – 12. septembar\nOliver Stoun dobio je Oskara za najbolji adaptirani scenario za rad na ovom filmu. Džordžo Moroder je dobio Oskara za najoriginalniju muziku s uvodnom pesmom Krisa Beneta. Reditelj: Alan Parker.\nJugoslovenska kinoteka, Mala sala, Uzun Mirkova 1.\nFijuk sajam u Imago Clubu – 13. septembar\nSve sam car do cara, sve sam izdavač do izlagača. Na petak 13. sve će biti u redu. Pet minuta do ponoći nastupa Vatreni poljubac. Prodaja karata po ceni od samo 300 dinara na ulazu od 22 sata.\nU Uličnoj galeriji u 20 otvaranje izložbe Sve car do cara Žoane (Johanna Marcadé-Mot), žive veze između kolektiva Turbo Comix, Fijuka i Matrijaršije, koja je došla u Srbiju pre 10 godina i postala svima najbolja drugarica. Pogledajte kako će se ovog puta ova majstorica fotošopa poigrati sa živim svetom naše planete.\nBreak the FAKE – Tribina o lažnim vestima i manipulacijama na Dorćol Platzu – 13. septembar\nBreak the FAKE – tribina o lažnim vestima i medijskim manipulacijama će sa stručnjacima/kinjama iz oblasti medija i novinarstva, govoriti o lažnim vestima, eri postistine, medijskim manipulacijama i o kreiranju alternativnih činjenica za isto tako kreiranu, izmišljenu stvarnost. Učesnici i učesnice tribine su: Ana Martinoli, Fakultet dramskih umetnosti; Jovana Gligorijević, Nedeljnik Vreme, Vesna Radojević, KRIK – Mreža za istraživanje kriminala i korupcije; Marko Dražić, Njuz.net; Milovan Nikolić, FakeNews Tragač Željko Bodrožić, Nezavisno udruženje novinara Srbije\nRazgovor moderira Vojkan Arsić, reditelj i direktor Centra E8.\nGramophonedzie #3 Live u Knap Clubu – 13. septembar\nJedan od jedinstvenih umetnika na sceni elektronske muzike, Gramophonedzie ne prestaje da stvara i konstantno iznenađuje. Ovog puta donosi novu dimenziju jedinstvenog stila u kojem spaja ženski MC i zvuk trube kreirajući fuziju s house beatom.\nGramophonedzie #3 Live, Knap Club (Đušina 5) u petak 13. septembar a od 22 sata.\nKarte staju 400 dinara (Yugovinyl, Cetinjska 15), na vratima 500, a posle 1 čas 300 dinara.\nBelgrade Pride Drag Show u DOB-u– 13. septembar\nTreća tradicionalna Pride Drag žurka počinje od 22.30 u sali Amerikana Doma omladine Beograd, a na njoj nastupaju: Dita von Bill, Alex Electra, Ostroga Mi, Sonja Sajzor, Haus of Flamingo, Spazam Orgazam, Roxanne, Colinda… Cena ulaznice je 300 dinara, a sav prihod ide u fond za podršku LGBT+ osobama Udruženja Da se zna. Žurka je realizovana uz finansijsku podršku kompanije Alexandar Cosmetics.\n2. Bolder maraton u BIGZ-u – od 13. do 15. septembra\nZgrada BIGZ-a, peti sprat, mnogo novih smerova, dobra energija i lep pogled na Beograd na 2. Bolder maratonu, od 10 časova. Pridružite nam se, bilo da nikad niste stavili magnezijum na prste ili ga skidate sa njih svakog dana 🙂\nKotizacija za bolder maraton iznosi 1.000 dinara.\nDan pešačenja na Košutnjaku – 14. septembar\nPlaninarsko-skijaško društvo Kopaonik Beograd 14. septembra organizuje pešačku turu za građane na Košutnjaku .\nPolazak u 9 časova ispred pijace na Banovom brdu kod podzemnog prolaza, na raskrsnici Kirovljeve i Požeške ulice. Laka pešačka tura (dužina staze je oko 12 km, visinska razlika oko 100 m, za oko četiri časa umerenog hoda). Staza je potpuno markirana i pristupačna za sve uzraste i fizičke kondicije. Upoznajte stazu i budite vodič svojim prijateljima, jer je to najbliža i najlepša staza u Beogradu. Dovedite i svoje prijatelje, koji nisu planinari. Ne treba prijava, jer ćete biti upisani kada dođete..\nDŽEZ ZA DŽ: Miljan Mitrović kvartet – 14. septembar\nDŽEZ ZA DŽ u redovnom terminu matinea subotom od 13 časova posetioci će tokom septembra imati priliku da čuju kvalitetne domaće džez izvođače. Ove subote nastupa džez pijanista i kompozitor Miljan Mitrović, trenutno priprema svoj prvi album, inspirisan tradicionalnim i modernim džezom, a publika programa ima ekskluzivnu priliku da premijerno čuje neke od kompozicija koje će biti objavljene naredne godine. Sa Miljanom nastupaju Boris Šainović (kontrabas), Nikola Radojičić (bubanj) i Aleksandar Petrović (gitara).\nJesenji ukus fest: U službi zdravlja u Kombank dvorani – 14. i 15. septembar\nJesenji ukus fest će se održati 14. i 15. septembra od 10 do 19 časova u Kombank dvorani. Festival će šesti put okupiti najkvalitetnije proizvođače iz Srbije i regiona – sireva, renomiranih vina, domaćih rakija, suhomesnatih proizvoda, slatkiša, džemova, ajvara, uzornih poljoprivrednih proizvođača sa gazdinstava Srbije i našeg regiona uz garancije kvaliteta na vrhunskom nivou. Festival hrane i pića nam ovog puta donosi potpuno nove programe i koncepcije; obogaćene vrhunskim sadržajima i radionicama. Ideja festivala je da svim posetiocima iz zemlje i inostranstva pokažemo i prikažemo kvalitet i nezaboravan doživljaj srpske hrane. Ulaz besplatan.\nNedelja turskog filma – od 15. do 20. septembra\nU saradnji sa Domom omladine Beograda, a pod pokroviteljstvom Ambasade Republike Turske u Beogradu, od 15. do 20. septembra u Velikoj sali DOB-a održaće se Nedelja turskog filma.\nMrnjau vikend – 15. septembar\nPlusPlus, Dom omladine Beograda, Veterina Beograd i Društvo Le PETit po osmi put priređuju veliku humanitarnu akciju posvećenu dobrobiti životinja i celoj porodici – Mrnjau vikend! Organizatori pozivaju sve ljubitelje mačaka i one koji će to tek postati: svratite u Dom omladine u nedelju 15. septembra, pronađite i udomite macu svog života i unesite iskricu radosti u svoj dom!


Nagorno-Karabah: Sukob od jutros žešći, Tramp tvrdi da će zaustaviti rat, Turska na strani Azerbejdžana | Novosadski informativni portal 021\nInfo 28.09.2020. | 08:21 > 14:02\nRusija: Potrebna maksimalna uzdržanost\nMoskva je pozvala sve unutrašnje i spoljne aktere da pokažu maksimalnu uzdržanost u vezi sa situacijom u Nagorno-Karabahu, rekao je danas novinarima zamenik ruskog ministra spoljnih poslova Andrej Rudenko.\n"Pozivamo sve unutrašnje i spoljne aktere da pokažu maksimum uzdržanosti, posebno u smislu retorike", rekao je Rudenko i dodao da je važno biti u ovom trenutku što je moguće oprezniji kako bi se osigurao prekid vatre i strane vratile za pregovarački sto, preneo je Tas.\nOn je rekao da je situacija i dalje vrlo opasna jer su strane prvi put od 2016. godine koristile teško oružje, a bilo je i izveštaja o žrtvama.\nAmerički predsednik Donald Tramp izjavio je da će SAD pokušati da zaustave nasilje koje je buknulo između Jermenije i Azerbejdžana.\n"Veoma pomno gledamo na to. Imamo puno dobrih odnosa u tom regionu. Videćemo da li to možemo da zaustavimo", rekao je Tramp, prenosi Rojters.\nGrčka spremna da doprinese deeskalaciji u Nagorno-Karabahu\nGrčka je osudila stradanje stanovništva u Nagorno Karabahu i izrazila spremnost da pomogne u smanjenju tenzija između Jermenije i Azerbejdžana. U telefonskom razgovoru šefova diplomatije Grčke Nikos Dendijasa i Jermenije Zograba Mnacakanijana potvrđene su snažne prijateljske veze između ove dve zemlje.\nGrčka je ranije izrazila posebnu zabrinutost zbog nove ekslacije neprijateljstava između Jermenije i Azerbejdžana i pozvala na suzdržanost, momentalni prekid neprijateljstava i povratak za pregovarački sto u okviru OEBS-ove grupe iz Minska, preneo je Tas.\nAnkara: Jermenija da okonča okupaciju u Azerbejdžanu\nTurska je zatražila da Jermenija okonča "okupaciju" dela teritorije Azerbejdžana i povuče svoje "plaćenike i teroriste" iz Nagorno Karabaha.\n"Jermenija mora odmah da prekine svoje napade i povuče svoje plaćenike i teroriste iz Nagorno-Karabaha i sa teritorije Azerbejdžana", poručio je turski ministar odbrane Hulusi Akar, dodavši da je neophodno da se uspostave prekid vatre i mir.\nTurska je nedvosmisleno najavila da će pružiti podršku Azerbejdžanu.\nIz Jerevana stižu optužbe da je turska vojska učestvovala u sukobima, ali Baku to negira.\nSukob nastavljen još žešće, mobilizacija i u Azerbejdžanu\nSituacija na liniji fronta u Nagorno-Karabahu pogoršala se ovog jutra. Vlasti te nepriznate republike objavile su da su Azerbejdžanci granatirali naseljena mesta i da ima žrtava među civilima.\nObe strane su u toj oblasti rasporedile teško naoružanje.\nU nedelju, Baku je saopštio da je Jermenija gađala azerbejdžansku vojksu, dok Jerevan tvrdi da su snage Azerbejdžana započele ofanzivu ka Nagorno-Karabahu, a obe strane su prijavile gubitke i ljudske žrtve.\nJuče su se dogodili naki od najintenzivnijih sukoba između trupa Jermenije i Azerbejdžana od 2016. godine, a Ministarstvo odbrane Nagorno-Karabaha saopštilo je da su okršaji nastavljeni i jutros.\nKontradiktorne tvrdnje o poginulima\nOružane snage Jermenije su prvog dana kontraofanzive azerbejdžanske vojske pretrpele velike gubitke – ima preko 550 poginulih i ranjenih, saopštilo je azerbejdžansko Ministarstvo odbrane. Jermenska strana navodi da je tokom noći poginulo još 15 vojnika i da u jermenskim redovima ima ukupno 31 mrtvih.\nIstovremeno, predstavnik Ministarstva odbrane Jermenije Arcrun Ovanisjan izjavio je da je azerbejdžanska vojska pretrpela velike gubitke i da je ubijeno oko 200 azerbejdžanskih vojnika, ali druga strana se nije oglašavala povodom ovih navoda.\nJermenija: Povratili smo kontrolu na većem delu teritorije\nPortparolka jermenskog Ministarstva odbrane Šušan Stepanjijan izjavila je danas da je ministarstvo odbrane oblasti Nagorno-Karabah uspelo da povrati kontrolu nad brojnim pozicijama koje je ranije zauzela azerbejdžanska vojska.\n"Jedinice Artsaha povratile su kontrolu tokom borbi nad oblastima koje su ranije izgubile", rekla je ona, prenosi Tas. Kako je rekla, azerbejdžanske trupe su od jutros nastavile napade koristeći tešku artiljeriju i oklopna vozila.\n28.09.2020 • 22:33\nznaci opet ta divna miroljubiva religija... Ah da, "nasa" je dobra njihova nije...\n28.09.2020 • 21:07\nMir je svetinjA!\n("Rat je sladak onome ko o njemu pojma nema.")\nDeziderije Erazmo Roterdamski (1466-1536), holandski mislilac, humanista i spisatelj.\n28.09.2020 • 16:17\nti decko pod hitno treba da trazis povracaj novca za geografiju, istoriju, pravopis (srpski jezik) I logiku (ako si je imao)\n28.09.2020 • 15:09\nVerujem da bi o trenutnoj situaciji valjalo da nam se obrati i Rodni, obzirom da nas je zbližio sa Azerima kao da je Hadžibejli prvu operu pisao o nama.


O romanu – Лужањска хроника\nFormat: 17×25, težina 900 grama\nBroj strana: 480 (sa trideset strana\narhivskih fotografija, portreta i mapa)\nPovez: tvrdi, šiveni\nIzdavač: Geopolitika, Beograd, 2018\n(prvih četrdeset strana)\n„Lužanjska hronika“ je pokušaj da se otrgnu od zaborava mnoge priče iz detinjstva, uspomene na Lug i Lužanjce gde je većina današnjih Petrovića, Đurđijinih potomaka, napravila prve korake. Današnji način života – savremene tehnologije, industrijalizacija, preterani zahvat čoveka u prirodnu okolinu i sklonost novotarijama bez obzira na njihovu vrednost – doprineo je da se prošla vremena, običaji i događaji sve brže zaboravljaju.\nKnjiga nije žal za prošlim vremenima, ona je pokušaj da se kroz porodičnu hroniku zabeleži istorijat porodice i Luga mog zavičaja, da se lepe uspomene, tradicija i običaji otmu od zaborava i sačuvaju za buduća pokoljenja.\nKnjigu posvećujem svim Đurđijinim potomcima i svom dragom dedi Panteliji. Odrastali smo uz priče o njegovom teškom životu, ratnim podvizima, golgoti u Velikom ratu i o zaboravu. Trebalo je da prođe sto godina od završetka Velikog rata da se smogne snage da se tom skromnom a velikom čoveku posveti više pažnje, da se osvetli njegov lik, stradanja i patnje u ime pravde, istine i patriotizma. Pantelija je samo jedan od mnogih učesnika oslobodilačkih ratova 1912-1918 koji su sa oduševljenjem krenuli u rat za oslobođenje ispod tuđeg jarma, dali sve što su mogli dati: mladost, ideale, zdravlje i živote za svoju otadžbinu i za svoj narod, da bi potom bili vrlo brzo zaboravljeni i odbačeni na marginu života u novoj državi.\nPredajem vam u čitanje „Lužanjsku hroniku“ sa željom da nova pokolenja pogledaju u vlastitu prošlost pre nego krenu u svetlu budućnost, imajući na umu staru mudrost „bez prošlosti nema budućnosti“, koja je danas aktuelnija više nego ikad.\nZoran V. Petrović, autor romana


6 vežbi za lakše savladavanje pisanja - Zelena učionica\n6 vežbi za lakše savladavanje pisanja\nPisanje nije laka stvar i pre nego što dete krene u školu, treba da postoji izvesna “podloga” da bi ono moglo da ga savlada. Nekoj deci je potrebno više vežbe, te je zato poželjno da, ukoliko primetite da dete teže savladava pisanje, potražite savet logopeda, psihologa ili reedukatora psihomotorike.\nOvakva vežba je korisna i za čitanje i za pisanje, a ujedno predstavlja i vežbu za pažnju. Zamislite par redova sa nizovima poput: Takav niz možete napraviti i sa slovima ćirilice ili mešano, slovima oba pisma. Zadatak pretrage može da uključuje zaokruživanje ili precrtavanje samo malih slova M, velikih G ili slično.\nMožete uključiti i više naloga, da se precrtava slovo k a zaokružuje slovo n. Improvizujte. Tako možete dobiti neograničen broj vežbi\nZašto roditelji ne treba da drže lekciju svojoj deci da je škola važnija od svega


Stogodišnja pasija po Boru - KORS\nNovi rudnik bakra i zlata na nalazištu Čukaru Peki kod Bora samo što nije otvoren. Planirano je da investicija vredna 474 miliona dolara omogući godišnju proizvodnju oko 79.000 tona bakra u okviru projekta Timok. Mada, već pripremni radovi imaju neke odlike eksploatacije. Meštani su izloženi štetnim uticajima rudnika zadnjih sto godina. Ovo povećanje kapaciteta će im biti zadnji ekser u kovčegu. Kako za Krivelj, tako i za Slatinu.\nZiđin planira proizvodnju 120.000 tona u rudniku Veliki Krivelj čije preostale overene geološke rudne rezerve iznose preko 617 miliona tona rude sa srednjim sadržajem bakra od 0,32 %, dok su bilansne 474,3 miliona tona, sa prosečnim sadržajem 0,323 %. Bilo bi normalno izmesiti kompletno selo koje se nalazi nadomak ovog rudnika. Ali ne lezi vraže. Kompaniji je jeftinije da meštani sami beže iz sela umesto da budu otkupljeni, pogotovo ne po fer ceni. I državi Srbiji je lakše da natera seljana u beg nego da prisili moćnu kompaniju da se ponaša civilizovano i da snosi sve troškove rada, po zakonu. Mnogo godina se vode rasprave o tome kako da se to obavi. Neki delovi sela će zasigurno motati ići jer im rudnik kuca na vrata. Na mnogim kućama od miniranja popucali su zidovi i brojni temelji, a obrušili su se i neki krovovi – kažu članovi saveta mesne zajednice Krivelj. Otrovna prašina sa tri strane pokriva selo, dok je reka zagađena kiselim rudničkim vodama. U svim normalnim zemljama bi kompletno selo odavno bilo preseljeno. A kod nas bi vlasti i investitori najradije u etapama selili ljude, tako da ih što duže zadrže, što manje plate i što kasnije, da bi oni prihvatili bilo koje bagatelne cene, dakle nakon što im zagađenje načme zdravlje. Planirani ekocid bez predumišljanja, tako bi se to nazvalo kada bi se udubili u ovu temu. Međutim, Borski rudnici su daleko od Beograda, daleko od srca, daleko od ljubavi. Nedavno je ovde na teren došla delegacija rumunskog senata, izgleda da njih više boli nepravda pream svojoj manjini nego naše vlasti za naše državljane koji nama plaćaju porez.\nOd nasleđenih problema u ukolini Bora se osim Krivelja izdvaja selo Slatina koja je na popisu 2002 godine imala 921 stanovnika, i Oštrelj sa 654 stanovnika. Kroz Slatinu protiče beživotna Borska reka koja decenijama valja otrovne rudničke “plave vode” i otrovan industrijski mulj, nema ni biljnog ni životinjskog sveta. Progutala je više hiljada hektara najplodnijeg zemljišta, a nekada sa nedalekog jalovišta, nošena vetrom, pada prašina zatrpavajući useve, vinograde i voće jer se selo nalazi u kotlini i ka tamo gravitiraju onečišćenja iz okoline. U ataru sela se sada eksproprijacijom oduzima zemlja meštanima zbog velikih zemljanih radova, meštani su revoltirani selektivnom i parcialnom eksproprijacijom, kao i time što se u posed ulazi pre isplate. Pretprošle godine je za uređenje parka u centru sela Slatina i priobalja Borske reke, kompanija Ziđin izdvojila više od 5.000 dolara na inicijativu Saveta mesne zajednice Slatina. Selo je slomljeno, nema snage ni da organizovano i udruženo kamči svoja prava. Ostavljeni su na milost i nemilost stranom investitoru i domaćim kolaboratorima.\nOštrelj je pak naselje zbijenog tipa, deponija za potrebe rudnika bakra „Veliki Krivelj“. Tamo se niko ne buni. Ne zato što nemaju zašto već zato što su decenijama ubijani u pojam. Tu je vreme stalo i ljudi su se pomirili sa svojom sudbinom. Nemaju gde da idu, moraju trpeti vetrove koji nanose na njih štetne materije. Pa ko dokle doživi. Lidija Mihajlović, majka troje dece iz Oštrelja, student Šumarskog fakulteta izjavila je pre nekog vremena za novine da se bez ikakve kontrole pušta sve u reke, reke smrde kao otpadne vode. “Sve su potrovali, voda je i crvena, žuta, zelena, ljubičasta, svih boja, strašno je i videti. Nemoguće je više se baviti poljoprivredom, sve u šta smo ulagali sve je propalo i bilo uništeno“ – rekla je.\nKoalicija za održivo rudarstvo je ove godine uputila zahtev inspekciji da se pozabavi direktnim ispuštanjem zagađene vode u reku. Nakon ping-ponga između inspekcije i ministrarstava rezultat je ostao: pojeo vuk magarca.


ŠOK, PA STRAŠAN PREOKRET KATAIJA I ZVEZDE: Počelo katastrofom, završilo se PETARDOM crveno-belih! | Sport | Fudbal\n3. December, 17:58\nŠOK, PA STRAŠAN PREOKRET KATAIJA I ZVEZDE: Počelo katastrofom, završilo se PETARDOM crveno-belih! 0 Podijeli Podijeli na facebook Podijeli na twitter Podijeli na viber Pošalji na mail\nOBJAVLJENO: 21.11.2021. / 12:28 POSLEDNJA OBJAVA: 21.11.2021. / 15:21\nCrvena zvezda upisala pobedu iako je od 9. minuta gubila u Lučanima!\nNa samom početku za navijače Crvene zvezde ličilo je na košmar, na kraju je ispalo da je ovo bila samo šetnja kroz Lučane. Rezultat je ubedljiv (1:5), ali na terenu nije bilo nimalo lako doći do njega.\nMilan Bojović već u 9. minutu meča savladao je Zorana Popovića, a Mladost do poluvremena propustila još nekoliko sasvim dobrih prilika. Najbolju u nadoknadi, kada je Jovanović mogao da donese novu prednsot domaćem timu.\nNešto pre toga Aleksandar Katai je poravnao na 1:1, preciznim udarcem sa desetak metara, nakon što ja idealno uposlio El Fardu Ben. Reprezentativac Komorskih Ostrva zamenio je u 21. minutu Rišaira Živkovića, koji se "nije prilagodio meču", a to je bila druga Stankovićeva izmena. I Milan Gajić je rano morao na teren, zbog povrede zadnje lože MArka Gobeljića.\nRano primljen gol i dve izmene nisu poremetili Zvezdu.\nU nastavku meča proradio je Katai, koji je susret završio sa tri gola, a El Fardu Ben doneo je baš ono što je Zvezdi nedostajalo. Asistirao je kod prva dva gola crveno-belih, a u nastavku meča imao je uticaj i na buđenje elora Kange i Mirka Ivanića.\nKada sva četvorica funkcionišu na terenu - za Zvezdu nema zime.\nCrveno-beli su danas odradili posao, pa će u dobrom raspoloženju dočekati Ludogorec u Ligi Evrope, što bi moglo da im donese evropsko proleće. Pre toga će ih zanimati irezultat derbija u Humskoj, gde Partizan dočekuje Vojvodinu.\nKRAJ - 1:5!\nFudbaleri Crvene zvezde upisali su ubedljivu pobedu na gostovanju Mladosti, iako nije tako počelo.\nDomaćin je stigao do prednosti, Stankoviću su muke zadale i dve izmene na početku utakmice, ali je onda proradio Katai. Uz pomoć El Fardu Bena režirao je preokret, a kasnije su se priključili Kanga i Ivanić, koji su potvrdili ubedljivu pobedu!\nTri gola najboljeg fudbalera Crvene zvezde na današnjem susretu. Ovo je poslednji od njih:\nFurioznom igram na početku drugog dela meča Zvezda stiže do 5:1.\nNakon najlepše Zvezdine akcije na meču, Mirko Ivanić je pogodio mrežu domaćeg tima:\nČetvrti pogodak Zvezde protiv Mladosti.\nGabonac je veoma emotivno doživeo pogodak koji je postigao u Lučanima. Posvetio ga je nedavno preminulom ocu. Pogledajte kako je to izgledalo:\nTreći gol Crvene zvezde u Lučanima.\nDejan Stanković pravi trostruku izmenu!\nIzašli su Mirko Ivanić, Aleksandar Katai i Milan Pavkov, a na terenu su Nenad Krstičić, Petar Stanić i Marko Lazetić.\nGol za 1:2 u Lučanima!\nNastavio je Aleksandar Katai svoj šou! Ovo je njegov, ali i Zvezdin drugi pogodak na meču:\nDrugi gol Zvezde na meču u Lučanima.\n65. minut - GOOOOOOOL, Katai!\nUbedljivih 5:1 za Crvenu zvezdu!\nNije delovalo da će ovako biti nakon prvog dela meča, ali se razigrala Zvezda, a pre svih Katai. Kapiten crveno-belih postiže treći gol na današnjem meču i donosi još ubedljiviju prednost šampionu.\n61. minut - GOOOOOOOOOL, Ivanić!\nRazigrala se Zvezda, za prednost od 4:1 u Lučanima!\nPogodio je Mirko Ivanić, nakon sjajne akcije crveno-belih. Ivanić je povukao napad, Katai sjajno pronašao Bena, a krilni napadač glavom prosledio loptu do Mirka koji je zatresao mrežu Mladosti!\n59. minut - GOOOOOOOL, Kanga!\nPogodio je Zvezdin Gabonac, onako kako on voli! Namestio se na udarac sa distance, bio izuzetno precizan i na sličan način kao u Razgradu, sa ivice kaznenog prostora, povisio na 3:1 za Zvezdu!\n58. minut - Skandiranje!\nNavijači Crvene zvezde ponovo, kao i na utakmici Kupa Srbije, skandiraju protiv Nenada Bjekovića, nekadašnjeg funkcionera Partizana koji je prvi kandidat za mesto predsednika Fudbalskog saveza Srbije.\n53. minut - GOOOOL! KATAI! 2:1 za Zvezdu\nEvo Kataija i gola za 2:1!\nSjajan meč za vezistu Crvene zvezde, sa dva gola na ovom meču preokrenuo je rezultat. Sada je sa leve strane loptu dobio El Fardu Ben i sjajno centrirao. Našao se Katai sam i glavom je poslao loptu u suprotni ugao.\n2:1 za Zvezdu!\n52. minut - Propala je kontra\nCrvena zvezda je posle kornera Mladosti imala priliku za akciju tri na dva, ali je sporo i loše tekla ta tranzicija i na kraju nije bilo ni šanse.\n50. minut - Preti Mladost!\nProdor sa desne strane, a onda je ubačena lopta u 16 metara Crvene zvezde i Zoran Danoski je probao. Ipak, izblokiran je i lopta je otišla u korner.\nFantastičnih 47 minuta gledali smo u Lučanima. Mladost je povela pogotkom Milana Bojovića, izjednačio je Aleksandar Katai, a videli smo još bar tri ili četiri dobre prilike!\n45+2. minut - RODIĆ!\nNeverovatna prilika na drugoj strani terena, a veliku šansu propušta Milan Rodić. Ubacio se na drugu stativu, našao se na pravom mestu i uputio udarac glavom nakon centaršuta, ali lopta odlazi pored gola.\n45. minut - JOVANOVIĆ!\nNeverovatnu šansu za novu prednost propustila je Mladost. Saša Jovanović je vukao kontru, a umesto šua odlučio se za dodavanje na drugu stativu. Pas je presekao Milan Gajić koji je loptu izbacio u korner.\nAleksandar Katai je preciznim udarcem izjednačio rezultat u Lučanima. Ovako je to izgledalo:\nGol Crvene zvezde na meču protiv Mladosti.\n37. minut - STATIVA!\nPonovo je El Fardu Ben napravio akciju na desnoj strani, ovog puta mu je pomogao i Milan Gajić, a centraršut desnog beka Zvezde Milan Pavkov je poslao ka golu. Njegov udarac glavom završio je na stativi.\n30. minut - GOOOOOOOOOOL, Katai!\nAleksandar Katai pogodio je za izjednačenje, nakon što su ga fudbaleri domaćeg tima zaboravili na penalu. Tamo ga je pronašao rezervista El Fardu Ben, koji piše asistenciju nakon samo nekoliko minuta na terenu.\n24. minut - KATAI!\nOdlično je prošao po desnoj strani Milan Gajić, ubacio je loptu po zemlji u kazneni prostor, ali je Kataijev udarac bio lak plen za Kostića.\nOvako je iskusni Milan Bojović doveo domaći tim u prednost:\nPogodak Mladosti iz Lučana protiv Crvene zvezde.\nDejan Stanković pravi još jednu promenu u ranoj fazi meča. El Fardu Ben menja Rišaira Živkovića već u 21. minutu susreta!\n19. minut - PETROVIĆ!\nKakva šansa za Crvenu zvezdu!\nOdigrali su Njegoš Petrović i Milan Pavkov strašan dupli pas, ali mladi vezni fudbaler Zvezde nije realizovao odličnu priliku. Šutem sa desetak metara pogodio je istrčalog Kostića.\nZbog povrede zadnje lože van terena je Marko Gobeljić. On se požalio na bolove, a Stanković je odmah reagovao ubacivanjem Milana Gajića u igru!\n14. minut - KATAI!\nOdlično se namestio Aleksandar Katai, dobro je i šutirao, ali je Ivan Kostić uspeo da izbaci loptu preko prečke!\n9. minut - GOOOOOOOL, Bojović!\nMladost vodi protiv Crvene zvezde! Izveli su korner domaći fudbaleri, a nakon gužve u kaznenom prostoru najbolje se snašao iskusni napadač. On je odbitak uspeo da "spakuje" u Popovićevu mrežu, za neočekivanu prednost.\n3. minut - PREKID!\nUtakmica u Lučanima nakratko je prekinuta jer je u teren utrčao pas. Ipak, nije planirao dugo da se zadrži na terenu, ubrzo je stao pored aut-linije i sačekao da ga neko odnese sa terena.\nMeč u Lučanima je počeo, a i sunce je uspelo da se probije kroz oblake i obraduje fudbalere oba tima.\nU ekipi Mladosti dogodila se promena pre samog meča. Umesto Bogdana Miloševića utakmicu će početi Ante Hrkać.\nStanković je na konferenciju stigao sa sahrane!\nTrener crveno-belih juče je bio na sahrani legendarnog ekonoma reprezentacije. Pogledajte ko je još ispratio Lalu:\nTrener crveno-belih Dejan Stanković najavio je meč protiv Mladosti kao početak paklenog ritma koji čeka njegovu ekipu.\nMladost Lučani: Samčović, Kijevčanin, Babić, Milanović, Perović, Radivojević, Hrkać, Selenić, Obradović, Katanić\nCrvena zvezda: Gordić, Gajić, Degenek, Pankov, Krstičić, Stanić, Lazetić, Ben, Srnić, Vukanović\nMladost Lučani: Kostić - B. Milošević, I. Milošević, Mićević, Cvetković - Marković, Tumbasević - Jovanović, Gordić, Danoski - Bojović\nCrvena zvezda: Popović - Gobeljić, Dragović, Eraković, Rodić - Petrović, Kanga - Živković, Katai, Ivanić - Pavkov\nEkipa Crvene zvezde gostuje u Lučanima timu Mladosti, a direktan tekstualni prenos možete pratiti uz MONDO.\nSusret iskusnog domaćina koji je značajno podigao formu u poslednje vreme i gostiju iz Beograda koji žele petu uzastopnu titulu ove sezone počinje u 13:30.\nMladost - Crvena zvezda 1:5\nMladost ima 4 pobede u 5 kola\nCrvena zvezda je drugoplasirana\nSRBIJA - HRVATSKA UŽIVO: Na ivici smo, sada Srbija MORA da uzme BREJK!\nDrama u Banjaluci: Sa noževima šetao u dvorištu "Srednjoškolskog doma", ...


Tokom pojačanih kontrola, inspektori su izdali 142 prekršajna naloga, na ukupan iznos kazne od 86.550 KM, saopšteno je iz Poreske uprave Srpske.\nZbog neizdavanja fiskalnih računa, za 56 poreskih obveznika izrečene su mjere privremene zabrane obavljanja djelatnosti u trajanju od 15 dana. Otkrivena su i dva neprijavljena radnika.\nU saopštenju se podsjeća da Poreska uprava pojačane kontrole vrši u okviru ranije najavljene kampanje "Korak preduzmi, račun uzmi", koja se sprovodi putem većeg broja elektronskih i štampanih medija u Srpskoj.\nCilj je podizanje svijesti građana o značaju uzimanja fiskalnog računa, jer se uzimanjem računa daje doprinos u borbi protiv sive ekonomije i povećava ekonomska snaga Srpske.\n"Početkom akcije smo i najavili da će, osim preventivnog djelovanja, u okviru ove kampanje biti pojačan rad inspektora Poreske uprave na terenu, a koji će i u narednom periodu nastaviti kontrolisati poslovne subjekte u izvršavanju ove zakonske obaveze radi poboljšanja poreske discipline poreskih obveznika kada je u pitanju obaveza izdavanja fiskalnih računa nakon svake kupovine ili izvršene usluge", napominju iz Poreske uprave.\nIz Poreske uprave naglašavaju da neizdavanje fiskalnih računa poreskih obveznika pokazuje da je njihovo poslovanje nelegalno i znači neprikazivanje prihoda i utaju poreza.\n"Poreska uprava prilikom svojih kontrola samo sprečava poreske obveznike da rade nelegalno, da vrše utaju poreza i da budu nelojalna konkurencija onim poreskim obveznicima koji izdaju fiskalne račune prilikom prodaje robe ili usluga", poručuju iz Poreske uprave.\nPoreska uprava Srpske još jednom poziva poreske obveznike da poštuju zakonske propise u ovoj oblasti, a sve građane da slučajeve neizdavanja fiskalnih računa prijave putem e-mail adrese: kontakt@poreskaupravars.org ili na brojeve telefona istaknute na internet stranici Poreske uprave.


Kukoč neće o Kući slavnih: Radije bih tu energiju potrošio na partiju golfa | MeridianBetSport\nNaslovna Košarka Kukoč neće o Kući slavnih: Radije bih tu energiju potrošio na partiju...\nKukoč neće o Kući slavnih: Radije bih tu energiju potrošio na partiju golfa\nDanima unazad spekuliše se o tome zašto se Kukoč opet nije našao u Kući slavnih, a bio je nominovan čak osam puta.\n-Treba pitati ljude koji odlučuju o tome, a ja bih stvarno voleo da znam ko su oni. Hoću li ja ikada ući u Kuću slavnih ili ne, zaista ne znam. Da li bih voleo? Naravno da bih! Eto, prošla je još jedna godina, ali se ništa nije promenilo – rekao je -Kukoč za hrvatske medije.\nTakođe je tri puta bio šampion Evrope sa Jugoplastikom, a sa Čikagom je tri puta osvajao šampionski prsten NBA lige.\n-Ako moji bivši treneri, bivši saigrači i košarkaški stručnjaci govore kako spadam među najbolja 3-4 evropska igrača svih vremena, o čemu onda pričamo? Možda svi oni ne znaju šta pričaju? Ma nema više smisla govoriti o toj temi … Znaš da bi radije potrošio tu energiju da odigram partiju golfa na terenu sa 18 rupa – rekao je Kukoč na kraju.\n“Šanse za nastavak Evrolige MINIMALNE, zdravlje je prioritet!”\nPrethodni tekstSlukas o napuštanju Fenera: Sve se menja ako Obradović ode!\nSledeći tekstZAŠTO NAVIJAČI NE VOLE NOVAKA? Švarcman ima odgovor!\nMila 10 aprila, 2020 At 17:19\nZasto da ne, bio je odlucan kosarkas\nVukan 8 aprila, 2020 At 22:00\nDaa si dobar jesi. Za sve ovo postoji razlog. Po mom misljenju zasluzujes.\nStefan 8 aprila, 2020 At 21:48\nMislim da zaslužuje.\nSlave 8 aprila, 2020 At 18:05\nČuvena sedmica, zaslužuje bar sedam puta da se nađe u Kući slavnih.\nBora 8 aprila, 2020 At 16:49\nTrebalo bi da bude. Verujem da ce se uskoro naci..\nRade 8 aprila, 2020 At 15:41\nMislim da zasluzuje, zasto nije.. pa lepo je covek odgovorio ko da se pita…\nTonka 8 aprila, 2020 At 14:35\nTesko da je u 3 najbolja ipak ima i boljih,ali to je moje misljenje…\nRogi 8 aprila, 2020 At 13:50\nPa ne znam bas,bio si dobar ali za kucu slavnih…\nChelsea 8 aprila, 2020 At 13:50\nKoliko je tada bivsa Juga imala dobrih kosarkasa…\nPavle 8 aprila, 2020 At 13:49\nKako je covek mekanu ruku imao…\nDusan 8 aprila, 2020 At 13:11\nVerovatno s razlogom nije jos uvek usao u kucu slavnih. Mozda treba jos da se pokazuje i dokazuje :/\nNemanja 9 aprila, 2020 At 08:09\nTreba sigurno. Nije pokazao dovoljno,pa zato jos nije usao\nKalabic 8 aprila, 2020 At 12:27\nKad se setim Atine 1995. godine i silaska sa podijuma za dodelu medalja jasno mi je sto vas niko nije uvrstio u kucu slavnih. Tamo borave kosarkasi, sportisti, pre svega ljudi koji jednako znaju podneti poraz kao i najvecu pobedu.\nKUCA SLAVNIH ZA KUKAVICE NIJE…….\nApis 8 aprila, 2020 At 12:23\nPazi Toni da si dobar bio jesi, al’da si u 3 najbolja svih vremena u Evropi nisi!\nE sad, da zasluzujes tu kucu slavnih moram priznati zaista zasluzujes.\nFudbal Meridian - 7 oktobra, 2018 0\nVIŠE OD IGRE Borjan i Ben protiv Javora pred velikim jubilejom!\nŠOK Vilijamsova i Halepova iznenađene odlaganjem Vimbldona!\nMAT SRBINA U 3 POTEZA Tadić “spakovao” Ajaks na korak od druge faze!\nPREOKRET Hauard ipak igra i to u humanitarne svrhe\nKošarka Marija Tadić - 7 jula, 2020 5\nOstali sportovi Đorđe Jokić - 8 jula, 2020 4\nEvropa Dejan Karović - 26 decembra, 2019 0\nŠest stvari koje ste propustili u LE gledajući Partizan: Baloteli i crveni, preokreti i...\nEvropska takmičenja Meridian - 16 februara, 2018 0\nMarija Tadić - 6 juna, 2020 12\nOSTAJE U FRANCUSKOJ Ana Dabović ima novi klub!\nČaslav Vuković - 18 aprila, 2020 80


Savet Komisije doneo je odluku o sprovođenju sektorske analize tržišta trgovine na malo « Komisija za zaštitu konkurencije\nSavet Komisije doneo je odluku o sprovođenju sektorske analize tržišta trgovine na malo\nSavet Komisije za zaštitu konkurencije doneo je 12. aprila 2017. godine odluku o sprovođenju sektorske analize tržišta trgovine na malo.\nPrema izveštajima Evropske komisije, uloga sektora trgovine je ključna u razvoju evropske ekonomije, pa je i u pojedinim zemljama EU (Nemačka, Velika Britanija,Finska…) prisutno kontinuirano praćenje promena u domenu konkurencije u kontekstu razvoja ovog sektora.\nSektorska analiza će doprineti utvrđivanju odnosa između konkurenata na tržištu trgovine na malo na lokalnom, regionalnom i nacionalnom nivou. Takođe, predmetna sektorska analiza obuhvatiće i tržište trgovine na veliko. To podrazumeva procenu tržišnog učešća i relativne snage učesnika na tržištu, analizu ugovornih odnosa između dobavljača i trgovinskih lanaca, kao i efekata koji ti odnosi mogu imati na stanje konkurencije na tržištu.\nPitanje od posebnog značaja biće pitanje odnosa između trgovaca na malo i njihovih dobavljača, u smislu utvrđivanja razlika u stepenu pregovaračke moći između malih i velikih trgovinskih lanaca, kao i između onih koji su prisutni na nacionalnom, regionalnom i lokalnom nivou. Drugi važan aspekt je pitanje položaja dobavljača, koji se između ostalog može sagledati i kroz mogućnost i način uticaja na veličinu prostora na policama u maloprodajnim objektima, odnosno kroz postojanje eventualne obaveze plaćanja naknada (taksa ulistavanja, opasnost od delistiranja, kada dobavljači odbiju da smanje cene ili druge bitne uslove plaćanja, takse za police – prodajni prostor). Pitanje rabatne politike će biti detaljno analizirono, a naročito utvrđivanje vrste odobrenih rabata, visine kao i kriterijuma za njihovo odobravanje.\nImajući u vidu da je jedan od trendova, koji se mogu identifikovati na tržištu trgovine na malo i razvoj privatnih robnih marki, biće analiziran i uticaj robnih marki na izbor potrošača, profitabilnost i pregovaračku moć trgovinskih lanaca, kao i na položaj dobavljača.\nNa kraju, ali ne manje značajno, rezultati sektorske analize omogućiće sprovođenje ex-post analize značajnih koncentracija u ovom sektoru, koje su realizovane u prethodnom periodu.


PRAZNIK RADA: Da li znate zašto slavimo Prvi maj? : Nadlanu.com\nObjavljeno 1. maja 2017. / 13:30:41\nOni su, naime, inspirisani uspehom kanadskih radnika iz 1894, dve godine kasnije počeli svoju bitku za osmočasovno radno vreme, što je tekovina koju u dobrom delu planete i danas koriste oni koji imaju posao i radno mesto.\nNa trg, međutim, dolazi tek 3.000 radnika, a osoba čiji identitet nikad nije utvrđen bacila je bombu kojom je ubijeno sedam a ranjeno 67 policajaca.\nKAO HOLIVUDSKA DIVA: Katarina Živković obradovala pratioce…\nMODNO USKLAĐENI NA "KROVU SVETA": Andreana Čekić uživa sa…\nISTRAŽIVANJE PRIRODE: Ana Ivanović uživala u parku sa…\nU međuvremenu se mnogo toga dogodilo, pa razni aktivisti i sindikati otvaraju pitanje - imamo li razloga da praznujemo 1. maj kao praznik rada, kada dobar deo čovečanstva nema posao i kada je u mnogim zemljama borba za radnička prava postala borba za radno mesto i bilo kakav posao.\nčikagopraznik 1. majpraznik radaprvi maj


Vuk Jeremić: Lažne liste na lokalnim izborima u Boru - Bor 030\n27. januara 2022. | 06:45\nNaslovna Politika Izbori 2018 Vuk Jeremić: Lažne liste na lokalnim izborima u Boru\nVuk Jeremić: Lažne liste na lokalnim izborima u Boru\n24.2.2018. | 18:43\nPolovina lista koja će učestvovati na lokalnim izborima u Boru, 4.marta su lažne liste, rekao je na konferenciji za novinare Vuk Jeremić, lider Narodne partije.\nVuk Jeremić je u današnjoj poseti Boru pohvalio napore borske opozicije da smogne snage i razuma i napravi zajedničku listu “Mi ili oni! Ujedinjeni za Bor– Narodna stranka, Demokratska stranka, Vlaška narodna stranka, Zajedno za Srbiju, Demokratska stranka Srbije, Socijaldemokratska stranka, Dragan Marković“, koja je po njemu, glavna i najvažnija opoziciona lista.\n“Svi znamo kakva je situacija, čak i oni koji su sa druge strane dobro znaju kakva je situacija. Polovina lista na izborima u Boru su lažne. Sad možemo to da zovemo i nekim diplomatskim rečnikom, ja kao diplomata u prethodnom životu bih verovatno koristio neku drugu formulaciju, ali mislim da stvari treba nazvati pravim imenom. Pola lista u Boru su lažne, kao što su dve trećine lista u Beogradu lažne. U Beogradu 18 od 24 liste zapravo su podnete, skupljeni su potpisi, dobijena je značajna podrška, materijalna i svaka druga od strane Srpske napredne stranke. Razlog za tako nešto je vrlo jednostavan, Zato što svaki glas koji ostane ispod cenzusa zapravo biva poklonjen onoj stranci koja će odneti najviše glasova, 4.marta, nažalost, ali na sreću po poslednji put, to će biti Srpska napredna stranka”, istakao je na današnjoj konferenciji za novinare, Vuk Jeremić, predsednik Narodne stranke.\nJeremić je poručio biračima da dobro promisle za koga će glasati, jer glas za svaku listu koja neće preći cenzus je glas za Srpsku naprednu stranku, a u Boru za Blagoja Spaskovskog.\n“Jedna od najvećih primedbi koju ja stavljam ovom režimu, a verujem da i vi u Boru dobro znate o čemu govorim, mi smo danas kao zemlja u poodmakloj fazi procesa potpunog saživljavanja organizovanog kriminala i države. Imali smo teške trenutke u istoriji, uključujući i blisku prošlost kada je bilo problema sa organizovanim kriminalom, ali nikada organizovani kriminal i država nisu bili jedno”, rekao je Jeremić.\nOn je dodao da je “sve više protivnika ove vlasti i u Boru i u Beogradu” i da ovo nisu izbori samo za odbornike u Skupštini opštine Bor ili za skupštinu grada Beograda, već su referendumski.\n„Pozivam Borane da iskoriste svoj glas i olovkom 4.marta zaokružujući nas ili njih svoje nezadovoljstvo i iskažu“, rekao je Vuk Jeremić.


Izrada ikona po narudžbini - Beo Art House\nIzrada ikona po narudžbini\nIzrada ikona po narudžbini od strane vrhunskih stručnjaka i umetnika, omogućena je jednostavnim kontaktiranjem ili slanjem upita putem našeg sajta. Specifična slikarska dela sa crkvenom tematikom – ikone, zaista jesu umetnost koja vekovima unazad ukrašava zidove pravoslavnih objekata i drugih duhovnih prostora koje Vi odaberete.\nKreativno-umetnički hobi centar Beo Art House je izradu ikona po Vašoj narudžbini poverio vrsnim stručnjacima i umetnicima. Uz naša dela Vaš željeni prostor će dobiti detalj čija vrednost prevazilazi estetiku.\nPopunite jednostavan upitnik i naš profesionalni tim slikara i ikonopisaca će će Vas ubrzo kontaktirati i saopštiti Vam koji su naredni koraci do željene pravoslavne ikone, koju ćemo izraditi po Vašoj želji i smernicama.\nRučno rađene pravoslavne ikone\nUkoliko je Vaš dom uređen tradicionalno, sa elementima rustičnog stila, unikatne pravoslavne ikone će se odlično uklopiti uz ostatak enterijera. Naš stručni tim zadužen za crtanje ikona će uvažiti sve Vaše želje, a ukoliko želite ikonu sa posebnim detaljima – njima ćemo posvetiti i posebnu pažnju.\nIzrađujemo ikone sa pravoslavnim motivima po Vašoj želji, a takođe postoji mogućnost izrade prilagođenih i personalizovanih ikona, kako bi prostor kome su namenjene izgledao unikatno.\nNa čemu se izrađuju pravoslavne ikone?\nIzrada ikona po narudžbini podrazumeva da Vi odlučujete i o tome na čemu će ona biti izrađena. Obratite nam se ukoliko Vas interesuje:\nIzrada klasične ikone na dasci\nIzrada ikone na zidu\nIzrada ikona na drvetu ( podloga mogu biti stolovi, ormani, razni drveni predmeti…)\nUkoliko želite da ikona bude oslikana na nekom drugom, specifičnom predmetu, mi ćemo Vam, ukoliko tehnika koje se koristi za crtanje ikone to dozvoljava, rado izaći u susret.\nKako se formira cena ikone?\nKada je u pitanju izrada ikona cene zavise od nekoliko faktora. Fomira se na osnovu motiva koje želite, odnosno težine izrade verskih motiva, zatim i na osnovu željene veličine i predmeta na kome se ona oslikava.\nOd navedenih faktora ne zavisi samo cena ikone, već i vreme izrade. Kako bi krajnji rezultat bile kvalitetne i unikatne ikone izrada može trajati od 2-3, pa do mesec i više dana. Naš tim će Vam dati realnu procenu vremena koje je potrebno kako bi ikona koju ste poručili izgledala perfektno.\nIzrada ikona po narudžbini u Beogradu i šire u Srbiji\nRučno izrađena ikona može biti odličan poklon za Vaše prijatelje i članove porodice koji su vernici. Takođe, obogatiće Vaš dom ukoliko poštujete pravoslavne vrednosti, ali i ukoliko cenite umetnost i unikatna dela.\nUkoliko Vam je potrebna usluga izrade ikona u Beogradu ili šire, popunite jednostavan upitnik ili pozovite naš broj telefona i napravite lak prvi korak ka promeni ambijenta i osvežavanju prostora vrednim detaljima. Ako izaberete baš nas, očekujte visok kvalitet usluge i profesionalnost pri radu.\nNapomena: Poželjno je navesti okvirne dimenzije željene ikone, rok izrade, materijal na kome se ikona izrađuje, željeni motiv, lokaciju gde bi se izrađivala ikona (ukoliko je neophodno raditi na licu mesta), okvirni budžet (ukoliko je poznat), bilo kakve specifičnosti vezane za izradu koje bi mogle uticati na težinu rada, cenu i rok izrade.


NOVO OTKRIĆE FORENZIČARA: Jelenino telo doneto na nasip! VEŠTAČENJE JELENINOG TELEFONA OTKRIVA SVE! – Portal za sve nacije i sve generacije\nLajčak danas na KiM\nPRAVI TROPSKI DAN PRED NAMA: RHMZ izdao HITNO UPOZORENJE – u ovim krajevima Srbije biće najtoplije\nHome / Vijesti / Crna Hronika / NOVO OTKRIĆE FORENZIČARA: Jelenino telo doneto na nasip! VEŠTAČENJE JELENINOG TELEFONA OTKRIVA SVE!\nNOVO OTKRIĆE FORENZIČARA: Jelenino telo doneto na nasip! VEŠTAČENJE JELENINOG TELEFONA OTKRIVA SVE!\nadmin 28 Decembra, 2017\tCrna Hronika, Vijesti Leave a comment 203 Views\nOsoba koja je dovezla telo Jelene Marjanović dobro poznaje lokaciju, jer je mesto na kom je nađen leš jedino kome se može prići a da se ne ostave tragovi\nCentar za forenzička istraživanja (CFI) iz Novog Sada izneo je nove nalaze i mišljenja kojima potvrđuje ranije iznetu teoriju da pevačica Jelena Marjanović (33) u aprilu 2016. nije ubijena na nasipu u Borči, već da je njen leš kasnije tu donet i bačen.\nMilan Šipka, direktor CFI, tvrdi da su prilikom analize mesta na kom je pronađeno telo pevačice uočili detalje koji mogu biti od presudne važnosti za dalji tok istrage.\nFOTO: NATALIJA ATANACKOVIĆ\nNije ubijena na nasipu\n– To je jedino mesto gde se može doći do vode a da se ne lomi šiblje koje obilno raste pored kanala. Iz ovoga smo izvukli zaključak da je ubica ili osoba koja je dovezla Jelenino telo dobro poznavala nasip. Shodno tome sledi da je ubica unapred morao znati za ovo mesto i da tu može prići vodi i baciti telo, bez mogućnosti da na šiblju ostanu tragovi tkanine, kože ili krvi – objasnio je Šipka.\nOvim se, kako tvrdi Šipka, isključuje mogućnost da je pevačica ubijena na nasipu, u bližoj ili daljoj okolini mesta gde je pronađen leš.\n– U bližoj okolini nisu pronađeni tragovi krvi, a nema nikakvog logičkog objašnjenja zašto bi ubica nosio telo više stotina metara da ga baš ovde baci u vodu, rizikujući da bude viđen i kasnije identifikovan – smatra Šipka.\nU prilog toj teoriji idu i tvrdnje koje je izneo sam Zoran Marjanović, a koji je kazao da je u trenutku kada mu je Jelena nestala iz vida na nasipu bilo desetak osoba.\n– Zbog svega toga ostajemo i pri tome da je smrt nastupila u noći između 1. i 2. aprila. Za to imamo više tragova i indicija. Jelenu niko od njenih rođaka i prijatelja nije video niti se s njom čuo u periodu posle 17.30 sati, kada je navodno nestala. Nadamo se da će veštačenje listinga Jeleninog telefonskog broja dati objašnjenje – ističe Šipka i objašnjava da izjava Jelenine majke Zorice o tome da je razgovarala s ćerkom nakon 17.30 časova ne može koristiti u sudskom postupku.\nPrevious MILA ALEČKOVIĆ IZNELA DOKAZE: Ministar Đorđević tvrdi da je dete imalo šugu i da nije imalo neophodne uslove za život, a istina je… (VIDEO)\nNext VIDEO: POGLEDAJTE VILU PREDSJEDNIKA DRAGANA ČOVIĆA OD 5 MILIONA KM : Koji se obogatio pljačkajući hrvatski narod za kojeg se svim silama bori!\nUČINILO MU SE DA IMA VODE: Pijan skočio u prazan bazen i slomio lobanju\nTURSKA VOJSKA I POBUNJENICI KRENULI U NAPAD! Nova žestoka operacija na severu Sirije!\nSAHRANJEN VITALIJ ČURKIN: Kolege i građani se oprostili od velikog diplomate (VIDEO)\nMILAN (46) JE HIRURG I TEŠKA SRCA ODLAZI IZ SRBIJE: Imam troje dece, kredit i platu od 800 evra, treba da spasavam živote, a mislim kako da preživim… Evo šta bi ga zadržalo ovde!\nPRIJATNO: Srpska glumica objavila snimak na kom jede crva! – VIDEO\nČUDA NA GROBU OMILJENOG SRPSKOG POGLAVARA: Patrijarh Pavle mi izlečio sina od raka!


UNS: Rokovi za pravdanje projekta - Društvo - Dnevni list Danas\nPočetna » Društvo » UNS: Rokovi za pravdanje projekta\nGrad Smederevo od firme „Open View“, izdavača portala ePodunavlje, nakon dodatnog roka za pravdanje projekta, traži dodatno pojašnjenje novog narativnog i finansijskog izveštaja, prenosi danas Udruženje novinara Srbije (UNS).\n0Piše: FoNet 04. aprila 2018. 15.37\nGrad Smederevo je dao toj firmi dodatnih deset dana kako bi opravdala projekat, piše u saopštenju.\nTo je učinjeno nakon objavljivanja saznanja UNS da je firma „Open View“ umesto 300 medijskih sadržaja, novog portala i aplikacije za mobilne telefone za koje je na konkursu Smedereva dobila sedam miliona dinara, dostavila 15 vesti i pet video priloga koji su prenošeni iz drugih medija bez navođenja izvora, piše na sajtu udruženja.\nGradonačelnica Smedereva Jasna Avramović rekla je ranije UNS da će raskinuti ugovor sa firmom „Open View“ ukoliko je tačno da ta firma nije sprovela projekat.\nKako je saopštio UNS, „Open View“ ni Opštini Velika Plana nije u potpunosti opravdao sredstva dobijena na konkursu 2017. godine.\n„Napominjemo da narativni izveštaj Open View još nije dostavio i da će ga dostaviti u skladu sa dinamikom revidiranog budžeta projekta“, rekli su za UNS u Opštini Velika Plana.\nmedijski projekti, UNS


Beta 21. oktobra 2019. 13:15\nPremijer Crne Gore Duško Marković upozorio je da odluka EU da odloži otvaranje pristupnih pregovora sa Severnom Makedonijom i Albanijom šalje negativnu poruku Balkanu i izrazio nadu da će politika proširenja Unije ponovo dobiti na značaju po okončanju Bregzita.\n„Odbijanje Evropske unije da otvori pregovore s Albanijom i Severnom Makedonijom loš je signal i loša poruka za Zapadni Balkan kao celinu, a istovremeno nije dobra pozicija ni za EU. EU neće biti potpuna, ujedinjena i bezbedna bez Zapadnog Balkana“, rekao je Marković u intervjuuu za Asošiejted pres.\nMarković je kazao i da će završetak procesa izlaska Velike Britanije iz EU „osloboditi Uniju od velikog problema“ i najaviti „nove prilike za zemlje kandidate (za članstvo)“ kao što je Crna Gora.\n„To (Bregzit) je jedno od teških otvorenih pitanja s kojima se EU suočila prethodnih godina. Sporazum o izlasku Velike Britanije iz Unije ne bi trebalo da ima negativan uticaj na dinamiku pristupnih pregovora Crne Gore s EU, već bi trebalo da bude pozitivan podsticaj za nas“, naveo je Marković u petak za AP.\nFilipče: Moguće zatvaranje granice sa Srbijom\nAmfilohije: Bojim se da je Djukanović opsednut djavolom\nTurković od Ivancova tražila da objasni izjavu o NATO\nGrčki arhiepiskop: Nadam se da se Turska neće usuditi\nPlenković: Nema vremena za čekanje, sve je već jasno\nMađarski parlament se ponovo otvara za javnost\nGrčka od 15. jula otvorena za letove iz Velike Britanije